
[bookmark: _Toc1659823]Introducere

Caietul de sarcini face parte integrantă din Documentația de Atribuire și constituie ansamblul cerințelor pe baza cărora fiecare Ofertant va elabora Oferta (Propunerea Tehnică și Propunerea Financiară) pentru realizarea serviciilor care fac obiectul Contractului ce rezultă din această procedură.
În cadrul acestei proceduri, Agenția  Națională de Cadastru și Publicitate Imobiliară îndeplinește rolul de Autoritate Contractantă, respectiv Achizitor în cadrul Contractului.
Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.
Toate cerințele din prezentul caiet de sarcini, sunt minime și obligatorii, nerespectarea uneia dintre cerințe va duce automat la declararea ofertei ca fiind neconforma. Nu se acceptă depunerea de oferte alternative. Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor stabilite prin prezentul caiet de sarcini. Orice ofertă care se abate de la cerințele minimale va fi considerată admisibilă numai în condițiile în care aceasta asigură un nivel calitativ superior cerințelor minimale.

[bookmark: _Toc1659824]Contextul realizării acestei achiziții


[bookmark: _Toc1659825]Informații despre Autoritatea contractantă

Potrivit Legii nr. 7/1996 a cadastrului și publicității imobiliare, republicată, cu modificările și completările ulterioare, Agenția Națională de Cadastru și Publicitate Imobiliară (ANCPI) este instituție publică, cu personalitate juridică, aflată în subordinea Ministerului Dezvoltării, Lucrarilor Publice si Administrației, unică autoritate în domeniile cadastru, publicitate imobiliară, geodezie, cartografie, fotogrammetrie și teledetecție. 
Instituția are în subordine 42 de oficii teritoriale (OCPI) înființate în fiecare județ și municipiul București și Centrul Național de Cartografie (CNC) – instituții publice cu personalitate juridică. La rândul lor, oficiile coordonează birouri de cadastru și publicitate imobiliară (BCPI), existente în unități administrativ-teritoriale și altele decât reședințele de județ.
Scopul ANCPI este să poată furniza informații de calitate într-un mod eficient și transparent pentru toți cetățenii și să asigure o baza reala pentru dezvoltarea pieței imobiliare, a programelor guvernamentale si internaționale in domeniul cadastrului si publicității imobiliare.

[bookmark: _Toc1659826]Informații despre contextul care a determinat achiziționarea serviciilor

	ANCPI prin compartimentele de specialitate gestionează platforma informatică aferentă Registrului Electronic Național al Nomenclaturilor Stradale (RENNS), asigurând funcționarea acestei în parametrii proiectați.
Creșterea numărului de utilizatori și de funcționalități ale sistemului informatic implementat și necesitatea introducerii unor funcționalități noi, sau modificarea unor funcționalități existente, ca urmarea a diversificării nevoilor interne, reprezintă doi factori care au determinat achiziționarea serviciilor solicitate in prezentul Caiet de Sarcini. 




[bookmark: _Toc1659827]Informații despre beneficiile anticipate de către Autoritatea contractantă

Platforma informatică RENNS oferă mijloacele tehnice pentru punerea in aplicare a  prevederilor H.G. 777/2016 privind structura, organizarea și funcționarea Registrului Electronic Național al Nomenclaturilor Stradale:
”1. Autoritățile administrației publice locale au obligația ca, ulterior aprobării nomenclaturii stradale, precum și ori de câte ori intervin modificări ale adresei administrative, să actualizeze elementele specifice nomenclaturii stradale și să le introducă în RENNS, pentru ținerea la zi a acestui registru, în condițiile art. 5 alin. (3) din Legea nr. 7/1996, republicată, cu modificările și completările ulterioare.”
Achiziția serviciilor de mentenanță, are drept scop crearea condițiilor necesare menținerii platformei în stare optimă de funcționare, în limitele parametrilor proiectați, respectiv îmbunătățirea permanentă, ca urmare a diversificării nevoile operaționale ale gestionarilor și consumatorilor de informație, în  corelare permanentă cu evoluția legislației aplicabile, prin:
•	Identificarea și fixarea erorilor de proiectare si execuție;
•	Optimizarea proceselor pentru creșterea performantei;
•	Adăugarea unor funcționalități noi sau adaptarea celor existente în vederea:
- asigurării compatibilității cu schimbările legislative survenite ulterior achiziției serviciilor;
- asigurării unor nevoi identificate si solicitate de utilizatori;

[bookmark: _Toc1659829]Alte inițiative/proiecte/programe asociate cu această achiziție de servicii

RENNS este o aplicație web de vizualizare și consultare pusă la dispoziția utilizatorilor și integrată în Geoportalul INSPIRE al României. 
Aplicația permite explorarea hărții interactive și a resurselor geospațiale care fac referire la Registrul Electronic National al Nomenclatorului Stradal pus la dispoziție de ANCPI. Utilizatorii aplicației vor avea acces la ortofotoplanuri, servicii WMS cu entități precum drumuri, numere administrative, UAT-uri și nomenclatorul stradal, precum și o serie de funcții de căutare, selecție și vizualizare a datelor și a informațiilor. Aplicația permite accesul facil la datele spațiale într-o formă cât mai actualizată.
Sistemul permite publicarea ca serviciu electronic a nomenclatorului de denumiri de străzi și a nomenclatorului de adrese administrative în vederea utilizării în cadrul sistemelor informatice ale instituțiilor publice. 
Aplicația expune servicii WSDL si XML către instituțiile publice și vor fi consumate in mod propriu de către fiecare. Serviciile WSDL si XML puse la dispoziție sunt: 
 Servicii de consultare a nomenclatorului de denumiri de drumuri; 
 Servicii de consultare a nomenclatorului de adrese administrative; 
 Servicii de consultare istoric denumiri de drumuri; 
 Servicii de consultare istoric adrese administrative; 
 Servicii de căutare coordonate adrese administrative; 
 Servicii de căutare adresa administrativa; 
 Servicii de consultare nomenclator imobil; 
 Servicii de căutare imobil; 
 Servicii de consultare nomenclatoare Tip artera; 
 Servicii de consultare a nomenclatorului de denumiri drumuri; 
 Servicii de căutare adresa administrativa . 
Accesul la fiecare web service va fi protejat de către ANCPI si fiecare instituție publică va adresa o solicitare către ANCPI pentru a i se acorda accesul la serviciile web în baza Acordului de Parteneriat semnat în prealabil. Nomenclatura stradală expune informații alfanumerice de nomenclatură stradală în vederea integrării și alinierii consumatorilor instituționali la standardul național implementat prin intermediul sistemului informatic.

Cadrul general al sectorului în care Autoritatea contractantă își desfășoară activitatea

Conform prevederilor Legii cadastrului și publicității imobiliare nr. 7/1996, republicată, cu modificările și completările ulterioare, Agenția Națională de Cadastru și Publicitate Imobiliară gestionează sistemul integrat de cadastru și carte funciară care reprezintă „un sistem unitar și obligatoriu de evidență tehnică, economică și juridică, de importanță națională, a tuturor imobilelor de pe întregul teritoriu al țării”.

[bookmark: _Toc1659830]Factori interesați și rolul acestora

Factori interni

Din categoria factorilor interni fac parte următoarele entități:

· Compartimentele de specialitate din cadrul ANCPI – care au rolul de a stabili din punct de vedere procedural modul de desfășurare al activității și prin urmare modul de integrare al sistemului în fluxurile de lucru interne.
· Compartimentul tehnic din cadrul ANCPI – este responsabil de funcționarea în parametrii proiectați a sistemului și este responsabil de derularea contractului care rezultă în urma prezentei achiziții. 

Factori externi

Factorii externi sunt reprezentați de publicul țintă al acestei platforme, care sunt toate persoanele (fizice și juridice) care apelează la acest sistem pentru a beneficia de serviciile Registrului Electronic Național al Nomenclaturilor Stradale.


[bookmark: _Toc1659831]Descrierea serviciilor solicitate

[bookmark: _Toc1659832]Descrierea situației actuale la nivelul Autorității contractante

Sistemul informatic aferent platformei RENNS are la bază o infrastructură modernă, din punct de vedere a tehnologiilor utilizate, capabilă să ofere utilizatorilor și consumatorilor de informație funcționalități și mecanisme corespunzătoare nevoilor actuale. Sistemul are capacitatea de evoluție, pentru a se adapta schimbărilor legislative sau datorate diversificării cerințelor operaționale, respectiv posibilitatea de extindere a capacității de procesare. Aplicația este accesată de un număr virtual nelimitat de consumatori de informație.
Sistemul informatic RENNS reprezintă o soluție funcțională instalată centralizat care poate fi accesată din locațiile administrației publice locale și nu numai, prin intermediul internetului. RENNS deține o bază de date unică, centralizată, în care sunt stocate toate datele sistemului. 
Modulele funcționale care compun RENNS sunt încapsulate în interfețe de tip servicii web și pot fi accesate sub forma de link-uri de aplicație în vederea gestiunii, validării, administrării și publicării conținutului despre nomenclatura stradală.
Componenta publică este accesibilă printr-un portal web disponibil la adresa http://renns.ancpi.ro/ și permite utilizatorilor să consulte și să utilizeze informațiile despre ”Drumuri”, ”Numere de adresa” și informații adiționale ale adresei gestionate de sistem, precum și o serie de funcționalități puse la dispoziție în cadrul aplicației. 
Portalul RENNS se adresează unei categorii largi de utilizatori precum: 
 Publicul larg, prin intermediul unor interfețe web accesibile din browser-ele uzuale; 
 Sistemele informatice din cadrul altor instituții publice, pe baza de servicii web standard; 
 Autorități publice locale.

La accesarea link-ului http://renns.ancpi.ro/, portalul afișează o pagină principală („Acasa”) în care se identifică o serie de caracteristici precum: 
 Antet care conține siglele: ANCPI, RENNS, Uniunea Europeana, Guvernul României și Inovație în administrație Programul Operațional „Dezvoltarea Capacității Administrative”; 
 Titlu portal: RENNS; 
 Butoane care redirecționează utilizatorii către modulele principale ale RENNS: 
· Portalul Autoritate Publica Locala 
· Portalul public 
 Meniu vertical din partea stângă a paginii portalului care va conține următoarele informații: 
· Secțiune „Acasă”; 
· Secțiune “Despre RENNS”; 
· Secțiune “Descărcare documente”; 
· Întrebări frecvente; 
· Contact.

· Portalul Autoritate Publica Locala 

Autoritățile Publice Locale (din Primării, Consiliile locale și membrii Comisiei de atribuire) au acces, pe bază de user și parolă, la modulul de gestiune a nomenclaturii stradale care presupune accesul la operațiuni de genul: gestiune a drumurilor și a adreselor administrative, cât și a geometriei acestora, prin interacțiuni cu harta, validare atribute drumuri și adrese, vizualizare drumuri și adrese, vizualizare listă de activități, gestiune certificate de nomenclatură stradală generate din sistemul informatic, precum și generarea unor rapoarte despre nomenclatura stradală (certificat de nomenclatură stradală, Registrul nomenclatură stradală, Tipărire materiale cartografice, Raport hartă zonă de interes, Raport numere administrative, Raport dosar denumiri drum, Raport dosar generare numere administrative). 
Gestiunea drumurilor si adreselor se face prin intermediul unor fluxuri definite în sistem. Doar utilizatorii cu rolurile corespunzătoare pot gestiona drumurile și numerele administrative.
Utilizatorii autorizați pentru acest proces sunt: 
 Referent primărie
 Secretar Administrație Publica Locala 
 Președintele Comisiei de atribuire 
 Primar 
 Secretar Consiliul local

Gestiunea informațiilor privind drumurile se realizează la nivelul administrațiilor publice locale și județene, care au în gestiune aria din unitatea administrativ-teritorială din care face parte. 
Gestiunea drumurilor se realizează prin intermediul unei interfețe web. 
Sistemul permite referirea la procese multiple de gestiune în cadrul aceluiași HCL. HCL-ul redactat poate conține referiri la mai multe procese (operațiuni) de gestiune - HCL-ul poate conține informații referitoare la oricare din procesele de mai jos (în orice combinație de procese): 
 Proces de atribuire denumiri drumuri;
 Proces de modificare denumiri drumuri; 
 Proces de corectare denumiri drumuri; 
 Proces de desființare drumuri; 
 Proces de dezmembrare drumuri; 
 Proces de comasare drumuri.

· Portalul public 

Interfața cu utilizatorul public este o aplicație web de vizualizare și consultare pusă la dispoziția utilizatorilor și integrată în Geoportalul INSPIRE al României.
Aplicația ce permite explorarea hărții interactive RENNS și a resurselor geospațiale are o interfață prietenoasă, care este structurată în “Panoul de detalii”, “Bara de instrumente” și fereastra de vizualizare. Ea oferă o varietate de funcționalități ușor de folosit precum: 
 Vizualizare hărți de fundal și schimbare interactivă între ele (care ofera o referinta spațială a obiectelor spațiale utilizate în cadrul aplicației); 
 Funcție de căutare drum în hartă; 
 Funcții de navigare specifice hărții; 
 Funcție de măsurare în hartă;
 Schimbarea ordinii de afișare a straturilor tematice; 
 Funcții de consultare a nomenclatorului stradal.


[bookmark: _Toc1659833]Arhitectura sistemului

Platforma informatică RENNS are la bază un sistem modular, care include următoarele componente principale:

· Modulul de gestiune a nomenclaturii stradale 
· Gestiune drumuri 
· Gestiune adrese administrative
· Interacțiuni cu harta
· Validare atribute drumuri și adrese
· Gestiune propuneri drumuri și adrese
· Gestiune certificate de nomenclatura stradala
· Generare de analize predefinite
· Modulul de validare al nomenclaturii stradale
· Autentificare utilizatori modul validare
· Proces vizualizare drumuri la nivel ANCPI
· Proces vizualizare adrese administrative la nivel ANCPI
· Gestiune nomenclatoare

· Modulul de consultare publică a nomenclaturii 
· Integrare instituții publice
· Modulul de administrare a datelor
· Modulul administrare sistem

Soluția este bazată pe principii funcționale moderne, larg acceptate în industria de profil. Astfel, modulele funcționale care compun soluția sunt încapsulate în interfețe de tip servicii web, prin intermediul cărora interacționează, pentru a constitui o infrastructură bazata pe servicii de tip SOA (Service Oriented Architecture). 
Componentele funcționale ale soluției expun către exterior, și au capacitatea de a consuma din exterior, servicii web.
Arhitectura sistemului informatic este  de tip 3-tier, după cum urmează:
· nivelul de date;
· nivelul de aplicație;
· nivelul client.


Componentele sistemului

Componentele COTS utilizate în cadrul sistemului sunt prezentate în tabelul de mai jos:

	Nr. Crt.
	Domeniu
	Produs

	1
	Platformă virtualizare
	· VMware vSphere
· VMware vCenter

	2
	Sisteme de operare
	· CentOS 6.X și 7.X

	3
	Baze de date
	· Oracle Database Enterprise
· Oracle RAC

	4
	Server de aplicații
	· IBM WebSphere Application Server

	5
	Modulul de management al fluxurilor de lucru si informațiilor spațiale nestructurate
	· ELO Enterprise Server

	6
	Platformă de management și audit al elementelor de infrastructură
	· Foglight
· Foglight for Java Management Server

	7
	Server GIS
	· ESRI ArcGIS for Server

	8
	Componenta pentru publicarea datelor geospațiale (Server Web GIS)
	· Snowflake GO Publisher WFS;
· Snowflake GO Publisher Workflow




[bookmark: _Toc430781003][bookmark: _Toc430890598][bookmark: _Toc531787801]Integrare sisteme externe

În vederea integrării cu alte sisteme, sistemul informatic RENNS expune sau consumă servicii web prin componenta de „Nomenclatura stradala”. Aceasta interfață expune informații alfanumerice de nomenclatura stradala în vederea integrării și alinierii consumatorilor instituționali la standardul național implementat prin intermediul sistemului informatic.
Din punct de vedere tehnologic interfața este expusă ca serviciu SOAP și este securizată prin WS-Security. 
Din punct de vedere funcțional sunt oferite următoarele servicii:
· Consultare: denumiri de drumuri, adrese administrative, istoric drumuri și adrese administrative 
· Căutare: adrese administrative (informații alfanumerice și spațiale)



Obiectivul general la care contribuie prestarea serviciilor

Agenția Națională de Cadastru și Publicitate Imobiliară folosește în cadrul infrastructurii sale IT o platforma informatică (RENNS), care oferă mijloacele tehnice pentru accesul online al utilizatorilor la Registrul Electronic Național al Nomenclaturilor Stradale.
Obiectivul general la care contribuie prestarea serviciilor este îndeplinirea de către ANCPI a atribuțiilor ce îi revin și pentru asigurarea unui serviciu public de calitate, în vederea eficientizării activității, standardizării proceselor, creșterii siguranței datelor administrate și controlului accesului la acestea.
În contextul prezentei achiziții, obiectivul principal este crearea condițiilor necesare menținerii în stare de funcționare respectiv îmbunătățirea permanenta a sistemului informatic, pentru păstrarea parametrilor de funcționare și corelarea permanentă cu legislația în vigoare.




[bookmark: _Toc1659834]Obiectivul specific la care contribuie prestarea serviciilor

Prin achiziția serviciilor descrise în prezentul document, Autoritatea Contractantă urmărește atingerea următoarelor obiective specifice:
· rezolvarea problemelor apărute în sistem, pentru evitarea impactului în derularea operațiunilor zilnice; 
· remedierea unor probleme existente, consultare și implementare de soluții;
· asistență cu privire la infrastructură în ceea ce privește arhitectura, proceduri operaționale, proces de administrare, configurație sistem; 
· dezvoltarea de funcționalități suplimentare, în funcție de necesitățile autorității contractante generate de modificările legislative și de regulamente sau necesitățile utilizatorilor interni sau ale grupurilor profesionale cu care ANCPI interacționează – notari, autorizați, bănci, instituții ale statului;
· funcționarea normală a aplicațiilor, pentru a permite desfășurarea corectă și continuă a activităților instituției;
· minimizarea sau eliminarea consecințelor datorate întreruperii funcționării sistemului sau funcționării defectuoase a acestuia.

[bookmark: _Toc1659835]Serviciile solicitate (activitățile ce vor fi realizate)

Agenția Națională de Cadastru și Publicitate Imobiliară dorește să achiziționeze servicii de mentenanță software pentru platforma RENNS.
Serviciile solicitate în cadrul serviciilor de mentenanță sunt:
· servicii de mentenanță corectivă și de întreținere (întreținere și suport tehnic)  
· servicii de mentenanță evolutivă (adaptare la noi cerințe legislative, de regulament și impuse de utilizarea în producție a aplicațiilor prin dezvoltare de funcționalități suplimentare) 

Pentru o înțelegere corectă a termenilor folosiți în prezentul Caiet de Sarcini vor fi luate în considerare următoarele definiții:
· Defecte – situații care apar în exploatarea sistemului cauzata de erori de programare sau configurare și care pot afecta utilizarea acestuia total sau parțial.
· Probleme – situații care apar in exploatarea sistemului, fără identificarea cauzelor și care pot afecta utilizarea optimă a acestuia. 
· erori de proiectare și/sau implementare;
· erori de configurare;
· erori de execuție;
· proceduri si procese neoptimizate;
· folosirea incorecta sau abuzivă, de către utilizatori;
· inconsistențe în structura datelor;
· versiuni învechite utilizate în cadrul componentelor sistemului.
· Funcționalități – solicitări pentru funcționalități noi ale sistemului sau modificarea celor existente, ca urmare a unor cerințe noi formulate de reprezentanții achizitorului. Aceste modificări/funcționalități pot fi solicitate în scopul:
· îmbunătățirii timpului de răspuns a sistemului;
· îmbunătățirii ergonomiei interfețelor;
· creșterii productivității și/sau a securității;
· rezolvării unor situații apărute ulterior dezvoltării sistemului, sau care nu au putut fi anticipate în perioada proiectării sau adaptarea la cerințele impuse de schimbările intervenite în legislația aferentă domeniului de activitate.
· Optimizare – situație care impune necesitatea creșterii performanței sau uzabilității sistemului sau unor componente ale acestuia.
· Investigare – situație care impune o cercetare amănunțite a unui eveniment, incident sau unui comportament tranzitoriu neconform, cu scopul identificării cauzelor.


În exploatarea RENNS, defectele/problemele identificate în cadrul sistemului pot fi localizate la nivelul:
· codului dezvoltat (inclusiv a componentelor utilizate);
· modelului logic sau modelului de date;
· structurii sau consistenței datelor;
· software-ului standard sau configurațiilor acestuia;
· configurației echipamentelor și subansamblelor sistemului;
· rețelei de comunicații.



Mentenanță corectivă și de întreținere

Mentenanța corectivă și de întreținere cuprinde, fără a se limita la acestea,  activități specifice orientate către remedierea unor erori de proiectare și/sau implementare identificate preventiv în urma unor analize, sau ca urmare a unor comportamente nepotrivite ale aplicațiilor, și activități specifice de întreținere a componentelor folosite la nivelul codului dezvoltat astfel încât să fie respectate matricele de versiuni suportate ale producătorilor.
Activitățile incluse în mentenanța corectivă sunt următoarele:
· activități specifice serviciilor de Help-Desk;
· activități specifice serviciilor de suport tehnic nivel 1 (recepție solicitări prin telefon / e-mail);
· activități specifice serviciilor de suport tehnic nivel 3;
· instalarea și configurarea sistemului sau a unor componente ale acestuia pe toate mediile puse la dispoziție de Achizitor: dezvoltare, instruire, investigație, producție;
· activități specifice de intervenție la incidente, în vederea eliminării defectelor și/sau problemelor și a efectelor acestora;
· activități de remediere a defectelor și/sau problemelor identificate în urma rapoartelor utilizatorilor;
· activități de adaptare la schimbările legislative, cu consecințe asupra funcționalităților sistemului;
· activități de optimizare, îmbunătățire sau creștere a gradului de utilizabilitate.
· intervenția pentru evaluarea și corectarea defectelor/problemelor și/sau optimizarea sistemului sau a componentelor acestuia:
· identificare funcționare incorectă;
· analiza - identificare defect și determinare impact;
· izolarea defectelor;
· dezvoltare software pentru rezolvarea defectelor;
· testarea codului dezvoltat și/sau a componentelor sistemului;
· actualizare sistem (restabilirea funcționalităților și restaurarea datelor, pe baza acordului scris al achizitorului);
· actualizarea documentației de sistem, atunci când este cazul.

Activitățile incluse în mentenanța de întreținere sunt următoarele:
· activități curente/planificate de întreținere a sistemului, în vederea păstrării funcționării acestuia în parametrii proiectați;
· activități specifice de dezvoltare și/sau adaptare a componentelor sistemului la o versiune stabilă și suportată de producătorul acestora;
· suport pentru instalarea noilor versiuni ale platformelor (descrise la pct. 3.1.2), puse la dispoziție de beneficiar;
· activități de monitorizare permanentă a parametrilor funcționali.

Anual, în cadrul ultimului trimestru al anului, Prestatorul trebuie să realizeze testarea securității infrastructurii IT și de comunicații aferente sistemului. Obiectivele care trebuie îndeplinite în urma prestării serviciilor sunt:
· Evaluarea sistemului din punct de vedere al securității informatice;
· Identificarea vulnerabilităților specifice sistemului prin teste specifice de penetrare din exteriorul rețelei având în vedere designul, implementarea, utilizarea, mentenanța  evolutiva și dezvoltarea acestuia.


Mentenanță evolutivă

Mentenanța evolutiva cuprinde activități specifice orientate către dezvoltarea sistemului prin proiectare și implementarea unor noi funcționalități/capabilități (sau modificarea celor existente), cu scopul de a crește gradul de acoperire a nevoilor utilizatorilor odată cu creșterea și diversificarea cerințelor circuitului civil.
Mentenanța evolutivă cuprinde următoarele tipuri de activități:
· modificarea funcționalităților existente în vederea creșterii performanțelor sistemului;
· dezvoltarea unor funcționalități noi în vederea:
· acoperirii unor cerințe noi;
· diversificării celor existente;
· creșterii nivelului de disponibilitate  si accesibilitate sistemului;
· adaptării la evoluția tehnologiilor în domeniu;
· creșterii gradului de securitate.
· modificarea și/sau dezvoltarea unor funcționalități ale sistemului în vederea creșterii gradului de corelare cu legislația în vigoare.

Activități în sarcina prestatorului în cadrul mentenanței evolutive: 
· analiză;
· evaluare efort de dezvoltare (inclusiv a resurselor implicate) și impact al modificărilor;
· dezvoltare și/sau adaptare componente software; 
· elaborarea planului de testare;
· testare funcționalități implementate și regresie;
· asistență la implementarea în producție a noilor funcționalități;
· actualizare documentație (manual de utilizare si configurare);

Mentenanța evolutiva trebuie să includă activități de preluare a solicitărilor de îmbunătățire a aplicației RENNS, aplicare a modificărilor legislative, dezvoltare de noi funcționalități și instalarea versiunilor noi de aplicație. 
Serviciile de mentenanța evolutiva vor fi disponibile, la cerere, imediat după semnarea acordului-cadru.
Pentru o dezvoltare echilibrata a sistemului RENNS, în concordanță cu dinamica pieței imobiliare, a contextului legislativ românesc precum și cea a directivelor europene, Prestatorul va trebui să livreze serviciile de mentenanță evolutivă urmărind de fiecare dată etapele prezentate în continuare pentru orice intervenție de acest tip.

· Management de proiect

Activitatea de management de proiect trebuie să se desfășoare conform unui cadru de management de proiect recunoscut internațional de către organisme profesionale specifice de Project Management.

· Analiză

Analiza se va efectua după caz la sediul Achizitorului sau la Prestator și va avea ca finalitate un pachet de specificații funcționale agreat de comun acord cu acesta. Serviciile de analiza vor acoperi cel puțin următoarele aspecte:
· analiza contextului existent;
· înțelegerea structurii organizatorice a Achizitorului;
· analiza situației din momentul de față din cadrul instituției Autorității contractante prin ședințe de analiză, chestionare etc. Se vor identifica procesele operaționale (la nivelul organizației) care vor fi impactate prin implementarea soluției;
· identificarea nevoilor și neajunsurilor din cadrul sistemului existent pe care instituția dorește să le rezolve prin serviciile de mentenanță evolutivă. Prin aceasta se va avea în vedere înțelegerea în detaliu a obiectivelor generale și specifice;
· definirea cerințelor informaționale pentru sistemul adaptat ca urmare a analizei sistemului existent. Se va contura astfel, imaginea sistemului informațional adaptat prin stabilirea proceselor operaționale care să precizeze participanții, momentul intervenției acestora, locația sau contextul, modalitatea de intervenție și informația procesata. Pentru prezentarea proceselor operaționale se vor utiliza instrumente de modelare a proceselor și activităților în conformitate cu standarde de modelare și reprezentare recunoscute (UML sau echivalent);
· stabilirea actorilor de business care vor interacționa în sistemul adaptat;
· stabilirea cazurilor de test de acceptanță, ce constituie criteriu de acceptanță a sistemului adaptat;
· se vor evidenția activitățile care urmează a fi automatizate daca este cazul, astfel încât să se identifice clar funcțiile sistemului informatic adaptat.

· Proiectare

In vederea realizării de activități de întreținere evolutivă a sistemului, Prestatorul va trebui să execute activități de proiectare care să asigure premisele unei implementări eficiente. Proiectarea modificărilor la nivelul sistemului existent, care va conține detalierea la nivel tehnic a cerințelor și specificațiilor rezultate din activitatea de analiza pentru toate nivelurile și componentele sistemului care va fi actualizat:
· Arhitectura de sistem – va prezenta cel puțin următoarele niveluri: hardware, comunicații, componente software instalate (sisteme de operare, produse COTS), arhitectură logică cuprinzând descrierea componentelor de sistem, a celor dezvoltate sau personalizate și caracteristicile funcționale și non-funcționale ale acestora;
· Scenarii (cazuri) de utilizare – din care să reiasă modul de utilizare a sistemului informatic adaptat din perspectiva utilizatorului final, modul în care utilizatorii interacționează cu sistemul, în corespondență directă cu activitățile menționate în cadrul proceselor operaționale ale acestor utilizatori. Scenariile de utilizare trebuie să cuprindă și interacțiunile cu sistemele externe, astfel încât să fie evidențiat exact modul în care este fructificata o integrare la nivel de sistem informatic. De asemenea, scenariile de utilizare vor fi însoțite de o listă a actorilor sistemului și maparea acestora cu actorii de business. Pentru prezentarea cazurilor de utilizare se vor folosi instrumente în conformitate cu standarde de modelare și reprezentare recunoscute (UML sau echivalent);
· Modelul de securitate – la nivel logic (organizarea pe roluri, grupuri, drepturi, poziția în structura organizatorica etc.) și la nivel fizic (servere, comunicații, aplicații etc.);
· Integrările la nivel de componentă software – pentru fiecare interacțiune se va specifica sistemul sursă/destinație, modalitatea de implementare, canal de comunicare, setul și structura de date transferate, reguli specifice de validare etc.;
· Rapoarte ce vor fi realizate în cadrul sistemului – vor fi descrise rapoartele noi, care sunt informațiile conținute, care sunt criteriile de filtrare dacă este cazul și tipul de livrare al acestora (timp real, la cererea utilizatorului sau automatizate la un anumit moment de timp programat apriori).

Documentul/documentele de specificații, rezultate în  urma activităților de analiză și proiectare, vor descrie soluția în detaliu, vor conține informații privind toate funcționalitățile necesare și vor sta la baza stabilirii și realizării testelor pentru recepția livrabilelor.
În urma activităților de analiza și proiectare, pentru a se obține un sistem adaptat final operațional se vor desfășura activități de dezvoltare, configurare, testare și implementare (deployment).

· Dezvoltare, configurare și testare internă

Pentru mentenanța evolutivă în urma analizei și proiectării noilor funcționalități se va face dezvoltare software, configurare acolo unde este cazul și testare internă. Toate dezvoltările trebuie să fie compatibile cu modulele existente și să urmeze aceleași practici și convenții folosite pentru sistemul existent. Testarea internă se va face pentru a se asigura că funcționalitățile individuale funcționează conform documentației de analiză.
Dezvoltarea, configurarea și testarea internă se va face folosind o metodologie de dezvoltare validată în timp bazată pe standarde/bune practici internaționale. 
Prestatorul va folosi instrumente specifice de dezvoltare, configurare și testare compatibile cu cele ale sistemului.
Ofertanții trebuie să prezinte detaliat livrabilele care vor rezulta în urma prestării serviciilor corespunzătoare etapelor de dezvoltare/configurare și testare interna.


· Implementare (deployment)

Serviciile de mentenanță evolutivă vor include servicii de implementare pentru punerea în producție a noilor funcționalități implementate. Implementarea se va face doar după ce se execută teste pentru a se asigura că funcționalitățile existente nu sunt afectate negativ. 
Implementarea se va face folosind o metodologie de implementare validată în timp bazată pe standarde/bune practici internaționale. 
Prestatorul va folosi proceduri de implementare integrate cu cele folosite la dezvoltare, configurare și testare internă.
Ofertanții trebuie să prezinte detaliat livrabilele care vor rezulta în urma prestării serviciilor corespunzătoare etapei de implementare.
Totodată, Contractantul are obligația de a asigura Achizitorului transferul de cunoștințe referitoare la funcționalitățile implementate/dezvoltate. 
Modul prin care va fi realizat transferul de cunoștințe va fi stabilit și detaliat în perioada de tranziție.


	
· Testare 

Achizitorul (cu asistenta Prestatorului) va rula toate scenariile aferente testelor pentru recepția modificărilor sistemului sau componenta livrata. Testele pentru recepție se vor derula în conformitate cu planul de testare, plan ce va fi în concordanta cu întregul ciclu de realizare al proiectului: etape de testare distribuite pe iterații, seturi de funcționalități sau alte tipuri de teste.

Implementarea Contractului în conformitate cu prevederile prezentului Caiet de Sarcini trebuie să conducă cel puțin la atingerea următoarelor rezultate finale măsurabile:
· rezolvarea problemelor apărute în sistem, pentru evitarea impactului în derularea operațiunilor zilnice; 
· remedierea unor probleme existente, consultare și implementare de soluții;
· asistență cu privire la infrastructură în ceea ce privește arhitectura, proceduri operaționale, proces de administrare, configurație sistem; 
· dezvoltarea de funcționalități suplimentare, în funcție de necesitățile autorității contractante generate de modificările legislative și de regulamente sau necesitățile utilizatorilor interni sau ale grupurilor profesionale cu care ANCPI interacționează – notari, autorizați, bănci, instituții ale statului;
· funcționarea normala a aplicațiilor, pentru a permite desfășurarea corectă și continuă a activităților instituției ;
· minimizarea sau eliminarea consecințelor datorate întreruperii funcționării sistemului sau funcționării defectuoase a acestuia.

 Atribuțiile și responsabilitățile Autorității Contractante

Autoritatea Contractantă este responsabilă pentru: 
· punerea la dispoziția Prestatorului a tuturor informațiilor disponibile pentru obținerea rezultatelor așteptate, cum ar fi: date de intrare, raportări, situații specifice;
· punerea la dispoziția Prestatorului, dacă și când este cazul, a unui spațiu de lucru adecvat;
· desemnarea echipei implicate și responsabile cu interacțiunea și suportul oferit Prestatorului;
· asigurarea tuturor resurselor care sunt în sarcina sa pentru buna derulare a Contractului;
· desemnarea responsabilului pentru derularea acordului cadru și a contractelor subsecvente atribuite în baza acestuia;
· testarea și recepționarea serviciilor;
· efectuarea plaților în conformitate cu prevederile contractuale.


Atribuțiile și responsabilitățile Prestatorului

Prestatorul are obligația să presteze serviciile contractate în următoarele condiții:
· Operaționalizarea unui serviciu de tip ”help-desk” telefonic, cu personal calificat pentru preluarea, clasificarea și distribuția tichetelor de suport, cu program:
· 24 ore x 7 zile pentru sesizări de severitate maximă;
· În intervalul 08:00-17:00, în zile lucrătoare, pentru severități inferioare celei maxime.
· Înregistrarea solicitării de suport în platforma de suport în cazul:
· Alertelor transmise de sistemele automate de monitorizare;
· Apelurilor telefonice;
· Constatărilor personalului propriu.
· Diagnosticarea disfuncționalității/defectului semnalat;
· Corectarea disfuncționalității/defectului sau furnizarea unor sugestii și recomandări, în cazul în care disfuncționalitatea are originea în afara sistemului sau este în legătură cu probleme externe sistemului; 
· Asigurarea suport tehnic privind utilizarea, administrarea și configurarea sistemului;
· Prestarea de servicii permanente de monitorizare a parametrilor de funcționare ai sistemului, la toate nivelele, inclusiv la nivelul comunicației 
· Replicarea incidentelor, în cazul în care se impune – identificarea contextului, a cauzelor și efectelor acestuia;
· Analiza și documentarea incidentelor;
· Elaborarea unor planuri de măsuri pentru reducerea riscurilor de apariție a incidentelor și implementarea acestor masuri;
· Menținerea comunicării dintre echipa de suport tehnic a Prestatorului și Achizitorului, precum și aplicarea rezoluțiilor convenite;
· Prestarea activităților specifice de dezvoltare și/sau adaptare a componentelor sistemului la o versiune stabilă și suportată de producătorul acestora;
· Instalarea de noi versiuni sau fix-uri ale sistemului sau a unor componente ale acestuia;
· Consultanță în vederea extinderii sistemului sau pentru interfațarea lor cu alte aplicații informatice ale ANCPI sau sisteme externe;
· Analiză, dezvoltare și implementare pentru schimbările necesare în cazul modificărilor survenite în cadrului specific de reglementare;
· Servicii de mentenanță evolutivă – analiză cerințe, dezvoltare și implementare pentru funcționalități suplimentare la solicitarea ANCPI, prin cereri de schimbare.
· Actualizarea manualelor de utilizare, configurare și instalare astfel încât acestea să reflecte toate schimbările survenite în cadrul sistemului.

 Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Autorității contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.  
Prestatorul atribuie și transferă Achizitorului  drepturile  de  autor,  aferent codului sursă dezvoltat, materialele elaborate în cadrul contractului, inclusiv toate materialele scrise, diagrame, algoritmi și documentație de programare realizate, concepute, practicate și autorizate de către Prestator, în timpul derulării contractului.

De asemenea, Prestatorul este pe deplin responsabil pentru:
· asigurarea planificării resurselor necesare pentru derularea contractelor subsecvente în conformitate cu cerințele din caietul de sarcini;
· îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante precum și cu deplina înțelegere a complexității legate de derularea cu succes a acordului cadru și a contractelor subsecvente atribuite în baza acestuia, astfel încât să se asigure îndeplinirea obiectivelor stabilite și obținerea rezultatelor la parametrii calitativi solicitați;
· asigurarea valabilității tuturor autorizațiilor și certificatelor (atât pentru organizația sa, cât și pentru personalul/echipamentul propus pentru realizarea serviciilor), care sunt necesare (conform legislației în vigoare) pentru prestarea serviciilor;
· prestarea serviciilor în conformitate cu cerințele Caietului de Sarcini;
· prezentarea rezultatelor în formatul/formatele care să respecte cerințele Autorității Contractante;
· colaborarea cu personalul Autorității Contractante alocat pentru serviciile desfășurate conform Contractului;
· numirea persoanei/persoanelor responsabile cu implementarea contractelor subsecvente.

Prestatorul acționează în interesul Autorității Contractante pe durata prestării serviciilor solicitate, în condițiile și cu limitele descrise în documentația aferentă prezentei proceduri de atribuire.
Prestatorul acționează în sensul realizării obiectivelor prezentate în Contract în ceea ce privește optimizarea folosirii resurselor necesare îndeplinirii obiectivelor prezentului Caiet de Sarcini.

Ipoteze

În vederea derulării activităților și etapelor prevăzute de contract, la nivelul entității achizitoare, prin ordin al directorului general,  se constituie următoarele comisii si echipe:
· Echipa de suport tehnic
· asigură nivelul 1 si 2 de suport;
· păstrează legătura cu echipa Prestatorului, în vederea clarificării cerințelor;
· verifică și adoptă rapoartele tehnice elaborate și transmise de prestator, în cadrul procedurilor de acceptanță;
· Echipa de analiza a cerințelor
· stabilește și detaliază cerințele, scenariile de utilizare și planul de testare, pentru funcționalitățile noi, ce urmează a fi dezvoltate în cadrul serviciilor de mentenanță evolutivă, în colaborare cu specialiștii prestatorului;
· verifică și adoptă documentația  de analiza și proiectare.
· Echipa de testare
· realizează testele de acceptanță pentru livrabilele de tip software dezvoltat;
· realizează testele funcționale și de regresie pentru versiunile ce fixează defecte;
· întocmește rapoartele de testare.
· Comisia de acceptanță
Se pronunță prin emiterea certificatelor de acceptanță, în urma evaluării gradului de îndeplinire a obligațiilor contractuale, pe baza următoarelor documente, după caz:
· Documentele livrate de prestator, cu privire la prestația aferentă perioadei de raportare;
· Rapoartele de evaluare cantitativă și calitativă, elaborate/avizate de echipele specializate ale Achizitorului;
· Rapoarte de testare.

Riscuri

Riscuri identificate de Autoritatea Contractantă

	RISC
	CONSECINȚE
	MĂSURI DE DIMINUARE

	Dificultăți de colaborare și comunicare între părțile contractante
	Întârzieri în rezolvarea problemelor tehnice reclamate de autoritatea contractanta
	Părțile vor desemna persoanele responsabile pentru implementarea contractelor subsecvente înainte de atribuirea primului contract subsecvent.

	Calitatea serviciilor și/sau performanța Prestatorului sunt necorespunzătoare
	Servicii de calitate necorespunzătoare, implementarea  cu întârziere a proiectului, dispute contractuale
	Stabilirea de cerințe referitoare la experiența și calificarea personalului.  Clauze contractuale care permit Achizitorului să solicite schimbarea unui membru al echipei Prestatorului dacă acesta are o activitate necorespunzătoare.

	Contractorul nu își îndeplinește obligațiile contractuale la timp /  își încetează activitatea
	 Întârzieri în asigurarea funcționalității sistemului în parametrii normali 
	Stabilirea de clauze contractuale penalizatoare prin  care să se poată gestiona  situațiile de neîndeplinire/ îndeplinire cu întârziere a obligațiilor; Participarea operatorului economic cu un terț susținător pentru transferul responsabilităților de prestare servicii.



Riscuri identificate de Ofertanți

De asemenea, pe lângă riscurile de mai sus, ofertanții vor identifica și alte riscuri asociate derulării contractelor subsecvente de prestări de servicii pe care le vor prezenta în cadrul propunerii tehnice, pe modelul tabelului de mai sus.
Analiza detaliată va fi întocmită, în perioada de tranziție, de ofertantul declarat câștigător.

Clasificarea evenimentelor

Criteriile de mai jos vor fi utilizate de membrii celor 2 echipe (echipa prestatorului și echipa achizitorului) în vederea determinării severității  problemelor semnalate. Colaborarea membrilor celor două echipe de suport privind descrierea și documentarea corectă și completă a problemei, respectiv încadrarea corectă a nivelului de severitate a defectelor/problemelor semnalate, este esențială pentru derularea operativa a procesului de investigare și soluționare.
Clasificarea problemelor pe grade de severitate se face de către echipa de suport a Achizitorului. Prestatorul poate solicita reîncadrarea tichetelor de suport în alt grad de severitate, argumentând în consecință. Decizia finală privind clasificarea evenimentelor aparține Achizitorului. 


Cauze interne

Sunt considerate cauze interne, acele defecte/probleme care se manifesta la nivelul RENNS respectiv a componentelor aflate în suport.
Defectele/problemele și defectele sistemului informatic se clasifică, în funcție de natura lor, ținând cont de consecințele și impactul acestora asupra activității utilizatorilor și a rezultatelor muncii acestora, în următoarele nivele de severitate:

· Nivel 1 – Maxim
· un defect cu impact sever asupra funcționării sistemului, cu efecte asupra mai multor funcționalități principale. Acest defect împiedică complet sau în cea mai mare parte utilizarea în ansamblu a sistemului informatic și face imposibilă folosirea acestuia în mediul de producție. 
· un defect cu impact semnificativ asupra performanței sistemului, care duce la diminuarea vitezei de răspuns peste triplul vitezei medii normale de răspuns.

· Nivel 2 – Sever
· un defect cu un impact sever, dar limitat la cel mult unul din fluxurile de lucru sau una din operațiile de bază, care împiedică finalizarea unui proces sau a unui tip de cerere în condiții normale, dar care nu împiedică funcționarea în ansamblu a sistemului
· un defect cu impact semnificativ asupra performanței sistemului, care duce la diminuarea vitezei de răspuns peste dublul vitezei medii normale de răspuns.

· Nivel 3 – Mediu – un defect sau o problema cu un impact asupra unor funcționalități principale, care are ca și consecințe imposibilitatea realizării unei operații și care se manifestă punctual, în contextul unei cereri sau unui imobil. Funcționalitățile sau operațiile afectate pot fi substituite temporar prin intervenții manuale corective ale administratorilor de sistem.

· Nivel 4 – Mic – un defect sau o problemă cu impact asupra unor funcționalităților secundare, altele decât cele principale, fără a afecta în mod direct finalizarea unui proces sau a unei cereri și pentru care există soluții alternative la nivelul utilizatorului.

· Nivel 5 – Optimizare/Îmbunătățire
· o problema cu impact limitat asupra performanței sistemului sau a gradului de utilizare a interfețelor de lucru, care are efect asupra vitezei globale de operare sau creează dificultăți utilizatorului în gestionarea optimă a informației;
· o sugestie de îmbunătățire a sistemului sau a interfețelor de lucru în scopul îmbunătățirii vitezei de răspuns a sistemului, ergonomiei acestuia  sau gestionării optime a informației de către utilizator și creșterii productivității.

Vitezele medii de referință, de răspuns ale sistemului (indicatorii de performanță), vor fi stabilite pe baza unei evaluări realizate de reprezentanții Autorității Contractante si Prestatorului, în condiții controlate, în perioada de tranziție. Decizia finală asupra acestor valori aparține Achizitorului.
Defectele/problemele clasificate ca fiind de nivel 3 – Mediu, care sunt substituite prin intervenții manuale corective ale administratorilor de sistem, vor fi reclasificate la un nivel superior după un interval de 30 de zile calendaristice de la primirea soluției care presupune intervenția manuală, dacă defectul/problema persistă.
Defectele/problemele clasificate ca fiind de nivel 4 – Mic, pentru care există soluții alternative la nivelul utilizatorului, vor fi reclasificate la un nivel superior după un interval de 30 de zile calendaristice de la primirea soluției alternative, dacă defectul/problema persistă.




Cauze externe

Este considerată cauză externă, orice defect, problemă sau eveniment, care are consecințe asupra îndeplinirii scopului RENNS, și care se manifestă la nivelul unor componente care nu fac parte din obiectul acestei achiziții.
În aceste cazuri, Prestatorul are obligația ca în urma investigației să înregistreze tichetul de suport în clasa „cauze externe”, împreună cu un raport detaliat cu investigațiile întreprinse și rezultatele lor, concluziile și recomandările privind modalitățile de escaladare a investigațiilor externe.
În cazul în care Achizitorul constată că defectul a fost clasificat eronat ca și cauză externă, tichetul în cauză va fi realocat prestatorului, iar timpul scurs de la înregistrarea sa va fi scăzut din timpul stabilit prin SLA (veci pct. 5.3). Decizia finală privind corectitudinea încadrării aparține exclusiv Achizitorului.

Solicitări de clarificare a tichetelor de suport

În cazul în care Prestatorul consideră că nu are suficiente informații pentru investigarea defectului, poate solicita clarificări raportorului sau nivelului 2 de suport. Perioada scursă de la solicitarea clarificărilor și până la furnizarea acestora, nu va afecta timpul de intervenție. 
În cazul în care prestatorul abuzează de această posibilitate, cu scopul de a tergiversa soluționarea problemei si solicită informații nerelevante cazului, sau pe care le deține sau le poate obține pe alte căi, durata în care tichetul de suport respectiv stă în aceasta stare, nu va fi dedusa din timpul de intervenție.


Program de disponibilitate

Pentru nivel maxim de severitate programul de disponibilitate este 24 ore din 24, 7 zile din 7.
Pentru nivele de severitate inferioare nivelului maxim programul de disponibilitate este: Luni – Vineri (zile lucrătoare), în intervalul orar 08:00 – 16:00.


Timpi de intervenție – SLA (Service Level Agreement)

În funcție de gradul de severitate, prestatorul trebuie să preia sesizările transmise în intervalul orar stabilit și să furnizeze soluții în intervalele prevăzute mai jos:

	Grad de severitate /
Categorie problemă 
	Termenul de furnizare a unei soluții temporare 
	Termenul de remediere al defectului/problemei 

	Maxim
	4 ore
	24 ore

	Server
	9 ore
	45 ore

	Mediu
	18 ore
	90 ore

	Mic
	neaplicabil
	180 ore

	Optimizare / Îmbunătățire
	neaplicabil
	270 ore


*) in programul  de disponibilitate stabilit.


Etapa de tranziție

Aceasta etapă are o durată de o lună de la semnarea contractului și are ca scop derularea activităților specifice de predare către Prestator a sistemului supus serviciilor de mentenanță.
În această etapă nu se aplică prevederile de la punctul 5.3 – Timpi de intervenție.
Această etapă include, fără a se limita la acestea, următoarele activități:

· Predarea documentației sistemului

În cadrul acestei activități, Autoritatea contractantă va preda reprezentantului legal al Prestatorului, sau împuternicitului acestuia, toată documentația tehnică disponibilă, aferentă sistemului supus serviciilor de mentenanță. Documentația va fi predată în format electronic sau copie fizică în funcție de modul în care agreează cele două părți.

· Asigurarea accesului la componentele sistemului

În cadrul acestor activități, Autoritatea contractantă va asigura accesul informatic la componentele sistemului. Accesul va fi acordat specialiștilor prestatorului, nominal, pe baza solicitării acestuia. Accesul este supus termenilor și condițiilor prevăzute de legislația specifică privind protecția datelor cu caracter personal.

· Studiul sistemului

În cadrul acestei activități, specialiștii prestatorului vor studia documentația tehnică pusă la dispoziție de către Autoritatea Contractantă, respectiv modul de funcționare efectivă a sistemului supus serviciilor de mentenanța, cu scopul de a înțelege cât mai bine modul în care acesta a fost proiectat, dezvoltat și implementat. În sprijinul acestei activități, prestatorul va colabora cu specialiștii Autorității contractante în cadrul unor sesiuni de prezentare sau clarificare.

· Analiza codului dezvoltat

În cadrul acestei activități, Prestatorul va trebui să realizeze o analiză preliminară a codului dezvoltat și a tuturor componentelor sistemului pentru determinarea situației curente din perspectiva versiunilor folosite în cadrul RENNS. 
Această analiză va include și un plan de remediere, dacă este cazul, a situației existente constate, având în vedere prevederile de la pct. 3.4.1 din prezentul document.



[bookmark: _Toc1659846]Plan de lucru pentru activitățile/serviciile solicitate



Organizarea sistemului de suport

În vederea soluționării eficiente a sesizărilor transmise de utilizatorii sistemului, specialiștii prestatorului și Autorității contractante trebuie să comunice efectiv și eficient pentru înțelegerea corectă și rapidă a sesizărilor, a problemelor cu care se confruntă utilizatorii și a cauzelor posibile. În acest sens, va fi elaborată o procedură detaliată prin care se vor stabili căile și modalitățile de comunicare, plecând de la propunerea descrisă mai jos. 
Sistemul de suport cuprinde trei nivele de suport:

· Nivelul 1 (Producție) – acest nivel se organizează la nivelul entităților în cadrul cărora activează utilizatorii sau sunt în legătură cu aceștia și este constituit din echipe formate din raportori și personal de suport. Acest nivel de suport are următoarele sarcini:
· preia sesizările de la utilizatorii sistemului;
· studiază modul de manifestare, contextul, limitele, incidența și impactul asupra funcționării  precum și alte informații relevante necesare identificării cauzelor;
· oferă soluții de rezolvare a problemei în colaborare cu responsabilii compartimentelor de specialitate din cadrul oficiilor, în cazul în care pot fi identificate astfel de soluții;
· clasifică sesizarea în gradul de severitate potrivit definițiilor stabilite în prezentul document;
· documentează cât mai complet sesizarea și o înregistrează în platforma de urmărire a sesizărilor;
· urmărește permanent evoluția soluționării problemei, răspunde la solicitările de clarificare și informează utilizatorii asupra stadiului de soluționare;
· transmite utilizatorilor modalitatea de punere în practică a soluțiilor alternative.

· Nivelul 2 (Suport Central) – acest nivel se organizează la nivelul Agenției Naționale de Cadastru și Publicitate Imobiliară, și este asigurat de o echipă de suport constituită prin norme interne, formată din specialiști ai Direcției informatică și specialiști ai direcțiilor de specialitate. Membrii echipei centrale de suport, în funcție de competentele lor, au următoarele sarcini:
· analizează sesizările înregistrate de nivelul 1;
· reclasifică gradul de severitate al sesizării, pentru a corespunde cât mai bine definițiilor;
· solicită clarificări, în cazul în care informația inițiala este insuficientă pentru identificarea defectului
· informează, în funcție de situație, conducerea direcțiilor de specialitate, cu privire la aspecte ce țin de procesul de lucru necorespunzător, folosirea incorectă a aplicațiilor, daca e cazul;
· înregistrează sesizări noi în cadrul platformei de urmărire a sesizărilor;
· monitorizează stadiul sesizărilor înregistrate
· oferă soluții de rezolvare a problemelor semnalate de nivelul 1 in funcție de nivelul de complexitate a acestora;
· aloca sesizările înregistrate la nivelul 3 – suport prestator.


· Nivelul 3 (Suport Prestator) – acest nivel se organizează la nivelul Prestatorului de servicii, și este asigurat de echipa de suport formată din specialiștii și experții desemnați. Activitățile și responsabilitățile acestei echipe reprezintă obiectul efectiv al contractului de servicii și sunt descrise pe larg in prezentul document.
· analizează sesizările înregistrate de nivelul 2;
· propune schimbarea gradul de severitate al sesizării, pentru a corespunde cât mai bine definițiilor;
· solicită clarificări, în cazul în care informația inițiala este insuficientă pentru identificarea defectului;
· oferă soluții de rezolvare a problemelor alocate la nivelul 3, în condițiile prevăzute de SLA;
· înregistrează sesizări noi în cadrul platformei de urmărire a sesizărilor, pe baza rezultatelor monitorizării active și sesizărilor primite prin intermediul Help-desk;
· monitorizează stadiul sesizărilor înregistrate.


Metodologie de lucru

Fluxul de lucru

În cadrul acestui punct este prezentat modul de colaborare (interacțiune) a celor două echipe în corespondență cu responsabilitățile rolurilor implicate în proces. Pentru a asigura o înțelegere cât mai bună, informația este structurată pe elementele componente ale unui flux: roluri participante, activități și modul lor de înșiruire în cadrul procesului.
Diagrama de mai jos prezintă organizarea pe trei niveluri a activității de suport tehnic pentru RENNS în care sunt evidențiate activitățile specifice fiecărui nivel și partea responsabilă pentru derularea acestora din punct de vedere formal (Beneficiar sau Prestator).

Roluri

Tabelul de mai jos conține prezentarea rolurilor implicate, a responsabilităților acestora și nivelul la care activează în cadrul activităților de suport, așa cum figurează în documentația de atribuire.

	Rol
	Descriere responsabilități
	Nivel 

	Raportor
(Achizitor)
	Identifică, preia, documentează, clasifică, înregistrează probleme sau defecte asociate componentelor și/sau infrastructurii software a sistemului, analizează, identifică, testează și documentează soluții la nivelul său, cu ajutorul reprezentanților serviciilor de business la nivel local. 

Apelează Help-Desk pentru înregistrarea unei sesizări privind un incident.

Aloca tichete spre următoarea linie de suport, urmărește soluționarea lor, furnizează clarificările solicitate și validează și comunica soluțiile primite de la aceasta 
	Nivel 1 

	Operator Help-Desk
(Prestator)
	Preia telefonic sau prin e-mail, clasifică, înregistrează sesizări privind incidentele sistemului sau solicitări de intervenție / asistență tehnică și le alocă pentru procesare nivelurilor de suport abilitate.   
	Nivel 1

	Echipa suport tehnic Achizitor
	Identifică, preia, documentează, (re)clasifică, înregistrează incidente, analizează, identifică, testează, documentează soluții la nivelul său, cu ajutorul reprezentanților serviciilor de business și IT. 

Apelează Help-Desk pentru înregistrarea unei sesizări privind un incident sau o solicitare de servicii (asistență, consultanță).

Alocă tichete spre următoarea linie de suport, urmărește soluționarea lor, furnizează clarificările solicitate și validează și comunică soluțiile primite de la aceasta.
	Nivel 2

	Echipa suport Prestator
	Activități:
· Identifică, preia, documentează probleme/defecte semnalate de instrumentele de monitorizare pe care le utilizează proactiv
· Apelează Help-Desk pentru înregistrarea unei sesizări privind un incident sau o solicitare de servicii (asistență, consultanță).
· Analizează tichetele alocate și solicita reclasificarea lor sau informații suplimentare   
· Identifică și documentează soluții temporare sau finale pentru defectele alocate, le testează, documentează și  comunică nivelului de suport de la care l-a primit sau celui indicat de Beneficiar.    
· Analizează, implementează și instalează versiuni actualizate a componentelor sistemului, precum și fix-uri livrate de producătorul componentelor standard (COTS);
· Optimizează procedurile și funcțiile dezvoltate la nivelul infrastructurii software în vederea îmbunătățirii performanței sau păstrării performantei în limite acceptabile;
· Realizează planul de testare și scenariile de test pentru verificarea modificărilor aduse sistemului;
Rulează cazurile de test și documentează rezultatele; 
· Elaborează livrabilele specifice serviciilor de mentenanță;
· Elaborează un plan de măsuri pentru reducerea riscurilor de apariție a incidentelor respectiv implementarea acestor măsuri.
	Nivel 3

	Coordonator echipa suport tehnic Achizitor
	Activități:
· Aloca membrii echipei in funcție de urgențe și priorități;
· Coordonează relația intre membrii echipei de suport și decidenții în problemele de business și IT de la nivelul organizației Achizitorului;
· Asigura Prestatorului în mod direct sau prin membrii echipei sale resursele software și informaționale necesare (instrumente software, kit-uri, acces și autorizări, manuale);
· Monitorizează respectarea termenilor de prestare a serviciilor și a obligațiilor ambelor părți.
	Nivel 1+2

	Coordonator echipa suport tehnic Prestator

	Activități:
· Coordonează echipa de suport tehnic în vederea furnizării serviciilor în conformitate cu SLA;
· Solicită managerului de proiect resursele tehnice interne necesare prestării serviciilor în condiții optime și se asigura ca Achizitorul pune la dispoziție resursele software și informaționale necesare (instrumente software, acces și autorizări, manuale);
· Centralizează, documentează și susține în fata omologului sau argumentele pentru care anumite tichete trebuie reclasificate;
· Participă la conceperea și revizuiește livrabilele asociate serviciilor de mentenanță;
· Monitorizează respectarea termenilor de prestare a serviciilor de suport și a obligațiilor ambelor părți.
	Nivel 3

Diagrama de mai jos își propune să surprindă similaritatea activităților realizate de echipele de suport ale celor două părți implicate, pornind de la descrierea din prezentul document conform căreia un incident poate fi semnalat și soluționat la oricare nivel (1,2,3), fiind înaintat nivelului superior în situația în care investigarea și soluționarea depășește competențele sau responsabilitățile nivelului unde a fost depistat. 

În tabelul de mai jos sunt inventariate activitățile din cadrul procesului general de mentenanță corectivă și de întreținere și nivelurile de suport potențial implicate în fiecare dintre acestea.

	Activitate
	Descriere
	N1
	N2
	N3

	Identificare problemă
	Activitatea de detectare a unei situații reprezentând un posibil comportament atipic a sistemului / componentelor Sistemului.
	Da
La nivelul funcționalităților
	Da
La nivelul funcționalităților și infrastructurii SW
	Da
La nivelul funcționalităților și infrastructurii SW

	Validare problemă
	Confirmarea existentei unei diferențe intre comportamentul manifestat și cel așteptat al sistemului, așa cum este cel din urmă documentat în manualele tehnice (instalare, configurare, administrare) și de utilizare sau alte documente cu caracter formal (ex. contract). 
	Da
	Da
	Da

	Documentare problemă
	Colectarea și structurarea datelor descriptive cu privire la potențialele cauze, modul de manifestare și impactul (efectul) problemei / defectului, ce includ elemente sau referințe la elemente justificative (ex. capturi de ecran, fișiere de tip log etc), precum și a rezultatelor așteptate în conformitate cu documentația proiectului.  
	Da
	Da
	Da

	Clasificare problemă
	Stabilirea nivelului de severitate în corespondență cu descrierea și localizarea problemei, precum și a impactului său asupra sistemului. 
	Da
	Da
(inclusiv reclasificare pentru tichetele înregistrate de N1,3)
	Nu
(semnalare eventuale erori de clasificare)

	Actualizare
	Actualizarea datelor descriptive ale problemei în platforma electronica de gestiune a sesizărilor ca urmare a colectării și validării unor elemente suplimentare sau a depistării unor erori în datele înregistrate anterior
	Da
	Da
	Da

	Înregistrare problemă
	Înregistrarea în platforma electronică de gestiune a problemelor a datelor rezultate din procesul de documentare. 
	Da
	Da
	Da
(cele identificate de N3 sau N1,2 via Help Desk)

	Investigare problemă
	Desfășurarea unor activități de diagnosticare și evaluare a efectelor unei probleme sau defect. Un element important este reproducerea problemei pe un mediu separat celui de producție sau analiza în timp real a manifestărilor ei prin instrumentele de monitorizare.
	Da
	Da
	Da

	Concepere soluție
	Identificarea și implementarea modificărilor la nivelul codului sau configurației infrastructurii software, standard sau dezvoltată personalizat, ce au ca scop izolarea, limitarea și/sau corectarea efectelor problemei, respectiv eliminarea manifestării lor.  Soluția poate consta în următoarele: actualizări ale versiunilor SW personalizat, actualizări ale versiunilor SW standard, modificări ale configurației SW, scripturi de manipulare a datelor, instrucțiuni privind realizarea unor operații de administrare (ex. suplimentarea cu resurselor SW/HW).    
	Da
(exclusiv soluții ce țin de adaptări ale modului de utilizare în vederea ocolirii problemei sau limitării efectului)
	Da
	Da

	Documentare soluție
	Furnizarea de instrucțiuni privind modul de operaționalizare a soluției (aplicare pe diverse medii SW) și actualizarea documentatei tehnice sau de utilizare corespunzătoare.  
	Da
(exclusiv documentarea deciziilor luate la acest nivel)
	Da
	Da

	Testare soluție
	Validarea pe un mediu de test, similar producției sau producție (acolo unde este cazul) a faptului că soluția furnizată oprește  / izolează manifestarea problemei și corectează efectele sale (acolo unde este posibil).  
Testarea soluției presupune aplicarea ei pe mediul dorit în conformitate cu instrucțiunile furnizate în acest sens. 
Fiecare nivel va testa propriile soluții și cele primite de la nivelurile inferioare (superioare ca număr).  
	Da
	Da
	Da

	Transfer (soluție) la un nivel superior
	Transferul soluției la nivelul superior de la care s-a primit problema.
	Nu
	Da
	Da

	Marcare soluționare problemă
	Înregistrarea în platforma electronică de gestiune a sesizărilor a momentului soluționării problemei de către cei abilitați să o facă, in acest caz, reprezentantul echipei tehnice ANCPI. 
	Nu
	Da
	Nu

	Comunicare soluție
	Comunicarea soluției către cei care au raportat-o (utilizatorii finali).
	Da
	Da
	Nu

În tabelul de mai jos sunt prezentați în detaliu pașii procesului de solicitare - furnizare a serviciilor de mentenanță corectivă și de întreținere pentru soluționarea problemelor / defectelor și acordarea de asistență tehnică.

	Activitate
	Rol(uri)
	Descriere

	Identificare incident
	Utilizator / Administrator / Membru echipă tehnică Achizitor

Membru echipă tehnică de suport Prestator
	 Categorii persoane care pot identifica o posibilă incident:
· Utilizatorul identifică o potențială problemă sau defect în utilizarea aplicației
· Administratorii sistem descoperă un posibil defect la nivelul infrastructurii software standard sau dezvoltate personalizat
· Membrii echipei tehnice de suport ai Beneficiarului sau Prestatorului identifică o potențială problemă la nivelul infrastructurii software în procesul de monitorizare sau la nivelul unei funcționalități în activitatea de testare a unui soluții propuse pentru o altă problemă

 Pentru a adresa situația întâlnită, primele două categorii realizează   următoarele:
· Utilizatorii contactează membrii nivelului 1 de suport (denumiți, raportori), le prezintă problema, modul de manifestare și așteptările lor;  
· Administratorii contactează membri nivelului 2 de suport, oferă detalii tehnice despre modul de manifestare (ex. Identificarea componentei software, fișiere de tip log, metrici specifici caracteristicilor afectate etc), caracterizarea modului standard de funcționare așa cum este documentat în manualele tehnice (instalare, configurare, administrare) și pregătesc accesul la respectivele componente.
Notă: Acțiunile de mai sus nu sunt necesare în mod evident dacă utilizatorii sau administratorii sunt membrii ai echipelor de suport de Nivel 1, respectiv Nivel 2. 	

	Validare / Documentare incident
	Raportori
(nivel 1)
	 Membrii nivelului 1 de suport al Achizitorului:
1. Inventariază și completează informațiile furnizate despre context, elemente doveditoare (ex. demonstrație practică, capturi de ecran fișiere de intrare/ieșire), modul de manifestare care să-i oferă o imagine completă despre problemă, solicitând informații suplimentare utilizatorilor;
2. Identifică rezultatul așteptat în conformitate cu informațiile avute în documentația de utilizare și contract;
3. Confirmă sau infirmă existența unei probleme sau identifică nevoia de actualizare a documentației de utilizare;
4. În cazul unei infirmări, rezultatul evaluării este transmis persoanei care a semnalat problema/defectul
Notă: Procesul de validare - documentare este repetitiv având în vedere faptul că Raportorul nu poate stabili apriori dacă are la dispoziție toate informațiile necesare pentru a valida că modul de manifestare a sistemului se abate de la cel așteptat.  

	Validare / Documentare incident
	Membru echipă tehnică de suport
(nivel 2)

	 Membrul echipei nivelului 2 de suport al Achizitorului:
1. Inventariază și solicită informații suplimentare, dacă este cazul;
2. identifică rezultatul așteptat în conformitate cu informațiile avute în documentația tehnică și contract; 
3. confirmă sau infirmă existența unei probleme sau identifică nevoia de actualizare a documentației tehnice a sistemului.
4. în cazul unei infirmări, rezultatul evaluării este transmis persoanei care a semnalat problema/defectul.  
Notă: Procesul de validare - documentare este repetitiv având în vedere faptul că raportul nu poate stabili apriori dacă are la dispoziție toate informațiile necesare pentru a valida că modul de manifestare a sistemului se abate de la cel așteptat.

	Validare / Documentare incident
	Membru echipă tehnica de suport Prestator

	1. Colectează toate informațiile oferite de instrumentul de monitorizare și fișierele de tip log la care are acces;
2. Compara caracteristicile identificate cu cele așteptate conform documentației tehnice și contractului;
3. Confirmă sau infirmă existența unei probleme sau a unui defect.
4. Indiferent de concluzie, continua cu înregistrarea datelor în platforma de gestiune a tichetelor de suport (PGS).

	Clasificare problemă / defect
	Raportor / Membru echipă suport tehnic 
(Nivel 2)
	În funcție de impactul și localizarea la nivel funcțional a incidentului, reprezentantul Beneficiarului stabilește nivelul de severitate asociat.  


	Înregistrare
	Raportor / Membru echipa tehnică ANCPI / 
Help-Desk
	Raportorul (N1) și membrul echipei tehnice de suport ANCPI (N2) pot deschide direct tichetul în PGS sau apela la serviciile Help-Desk pentru a realiza acest lucru.
În ambele situații, sunt necesare a fi furnizate toate informațiile prevăzute în formularul de gestiune a sesizării, inclusiv nivelul de severitate. 
La finalizarea înregistrării se obține ID asociat incidentului, reprezentând numărul de tichet sub care va fi referit respectivul incident în comunicarea dintre membrii celor două echipe și în livrabile. Tichetului ii este asociată o stare care să reflecte stadiul (progresul) procesării sale. 

Notă: va fi deschis un tichet pentru fiecare incident identificat. Tichetul este alocat inițial persoanei care a semnalizat incidentul, cu excepția incidentelor semnalizate de membrii echipei Prestatorului când acesta este alocat echipei tehnice a Beneficiarului (Nivel 2) conform metodologiei.

	Investigare
	Raportor / Membru echipă tehnică Beneficiar

Membru echipă tehnică de suport Prestator
	Investigare solicitării venite printr-un tichet presupune următoarele:
A. Verificarea informațiilor primite:
· verificarea informațiilor descriptive din punct de vedere al calității și completitudinii;
· certificarea existenței problemei (versus documentație);
· validarea încadrării severității;
· verificarea respectării regulilor de înregistrare (un tichet pentru fiecare incident); 
În cazul în care verificarea nu s-a realizat cu succes și tichetul a  fost primit de la un alt nivel de suport, investigatorul solicită completarea / corectarea acestuia (solicitare clarificări) într-un termen rezonabil - egal cu termenul de furnizare a soluției temporare. Dacă acest termen este depășit de către Beneficiar, atunci rezulta ca sunt invalidate cerințele cu privire la soluționarea respectivului tichet. Starea tichetului și persoana alocata se vor schimba pentru a reflecta transferul către persoana responsabilă să furnizeze clarificări.
Notă: această activitate nu se va realiza dacă tichetul a fost înregistrat la același nivel de suport.
  
      B. Analiza problemei:
· În baza expertizei și fișei postului, persoana alocată analizează dacă poate soluționa problema; 
În cazul în care nu este posibilă o soluționare la acest nivel, tichetul este transferat următorului nivel (excepție, dacă problema se află la nivelul 3). Starea tichetului și persoana alocată se vor modifica în consecință.
Notă: Nu se vor aloca spre alt nivel de suport tichete ce intră în responsabilitatea nivelului curent. 

· Reproducere - O etapa esențială pentru înțelegerea problemei este reproducerea ei pe un mediu similar sau observarea manifestării pe mediul de producție (dacă altfel nu este posibil)
În acest sens, Prestatorul are la dispoziție accesul la mediile informatice necesare reproducerii sau observării manifestării problemei.   
Notă: pe tot parcursul perioadei de investigare, Beneficiarul se asigură că utilizatori sau administratorii săi nu modifică caracteristicile inițiale ale evenimentului analizat, altfel prezentul tichet va fi considerat închis din Oficiu, iar un altul va fi înregistrat de Beneficiar în noile condiții.

	Completare informații
	Raportor (N1) 

Membru echipă tehnică Beneficiar (N2)
	 Completarea informațiilor lipsă, clarificarea sau detalierea celor existente este realizată de membrii echipelor N1 + N2 a Beneficiarului reluând activitățile: identificare, validare, documentare, clasificare și înregistrare (actualizarea informației din PGS).  
Starea tichetului și persoana alocata se vor schimba pe toată această perioadă. Tichetul va reveni solicitantului de clarificări, acesta reluând activitatea de investigare în noile condiții informaționale.     
Termenul de completare trebuie sa nu depășească timpul de soluționare asociat nivelului curent de severitate.

	Concepere / Documentare soluție
/ Testare internă
	Raportor / Membru echipă tehnică Achizitor

Membru echipă tehnică de suport Prestator
	Toate rolurile implicate în suport, cu excepția Operatorului Help-Desk, pot oferi soluții în corespondență cu aria lor de responsabilitate și competență.  

Soluția poate consta în următoarele: indicații cu privire la modul de utilizare, actualizări ale versiunilor SW personalizat, actualizări ale versiunilor SW standard, modificări ale configurației SW, scripturi de manipulare a datelor, instrucțiuni privind realizarea unor operații de administrare (ex. suplimentarea cu resurselor SW/HW), planul de intervenție pentru operațiile ce urmează a fi efectuate la comun de Prestator și Beneficiar.  

 În procesul de realizare a soluției, în urma concluziilor din etapa de analiză a cauzei, manifestării, impactului, Prestatorul poate propune Beneficiarului mai multe opțiuni de soluționare, diferite prin modul de limitare a efectelor, impactul asupra altor funcționalități, perioada de timp de livrare etc. Beneficiarul (Nivel 2 - echipa tehnică) analizează soluțiile propuse și o alege pe cea considerată optimă. 
   
Notă: Perioada de timp în care Beneficiarul analizează și decide asupra opțiunilor de soluționare prezentate de Prestator nu este inclusă în determinarea termenelor din SLA. În această perioadă, starea și persoana alocată se vor schimba.

Documentarea soluției presupune descrierea succintă a soluției, pașilor de aplicare și modului de verificare ulterioară a aplicării corecte pe mediile destinație (testare, producție). 

Testele realizate de Prestator se concentrează spre validarea funcționării sistemului în conformitate cu rezultatele așteptate definite de Beneficiar în cadrul tichetului. 

Notă: Prestatorul  actualizează documentația tehnică / utilizare dacă modificările ocazionate de soluție corespund unei funcționalități / instalării sau configurări unei componente livrate anterior în cadrul contractului. 
 
Comunicarea soluției, inclusiv scripturi, documentație, este încărcată în platforma de gestiune a sesizărilor în limita respectării unui volum maxim de informație ce va fi comunicat ulterior de către administratorul platformei. Completările vor fi făcute disponibile prin mijloace alternative (email, ftp, sistemul de fișiere etc). 
Toate modificările realizate de echipa tehnică a Beneficiarului  la nivelul sistemului sunt anunțate Prestatorului prin mijloacele de comunicare reglementate în contract, documentarea acestora fiind necesar a fi realizată de primul  și disponibilă celui de-al doilea.    

Starea tichetului și persoana alocata se vor schimba odată cu comunicarea oficială a soluției. 

Notă: pe tot parcursul perioadei de concepere soluție, Beneficiarul se asigură că utilizatori sau administratorii săi nu modifică caracteristicile inițiale ale evenimentului analizat, altfel prezentul tichet va fi considerat închis din oficiu, iar un altul va fi înregistrat de Beneficiar în noile condiții.  

	Testare soluție
	Raportor / Membru echipă tehnică Achizitor
	 Testarea soluției se realizează de către Beneficiar pe un mediu de test, similar producției, acolo unde este posibil.
 Aplicarea soluției se face conform pașilor din documentația însoțitoare, cu asistența și/sau implicarea Prestatorului, dacă este cazul.  
 Neconformitățile sunt comunicate Prestatorului, acesta reluând activitățile Investigare - Concepere soluție. Starea tichetului și persoana alocata se vor schimba odată cu comunicarea oficială a neconformităților soluției.  

	Marcare soluționare problemă
	Raportor / Membru echipă tehnică Achizitor
	 Marcarea soluționării problemei este momentul în care Beneficiarul consideră recepționată soluția. În funcție de procedurile interne, poate fi: momentul finalizării testării sau momentul implementării în producție sau alt eveniment. 
Notă:  Termenul in care Beneficiarul trebuie sa marcheze soluționarea problemei este de 30 de zile, de la data la care Prestatorul marchează tichetul ca având soluție furnizata. În caz contrar, tichetul se marchează ca soluționat și închis în mod automat.

	Comunicare soluționare
	Raportor / Membru echipă tehnică Achizitor
	 Implementarea soluției va fi comunicată utilizatorului, administratorului componentei / sistemului și oricăror altor părți interesate.  

[bookmark: _Toc1659848]Locul desfășurării activităților

Activitățile de mentenanță se vor desfășura atât la sediul Prestatorului, cât și la sediul Autorității contractante.
Pentru desfășurarea de către Prestator a activităților ce decurg din prezentul Caiet de Sarcini, Autoritatea Contractantă va asigura acces „de la distanță” la sistem, în conformitate cu politica sa de securitate. 
Autoritatea Contractantă își rezervă dreptul de a solicita prezența experților Prestatorului la sediul ei, atunci când consideră că este necesar.

[bookmark: _Toc1659849]Durata prestării serviciilor

Agenția Națională de Cadastru și Publicitate Imobiliară va încheia un Acord Cadru pentru o perioadă de 48 de luni, în urma organizării procedurii de achiziție - licitație deschisă.


[bookmark: _Toc1659850]Resursele necesare/expertiza necesară pentru realizarea activităților în Contract și obținerea rezultatelor


[bookmark: _Toc1659851]Numărul de experți pe categorie de expertiză necesară

Pentru realizarea activităților în cadrul Contractului, Autoritatea Contractantă anticipează că sunt necesare anumite domenii de expertiză / categorii de profesii, în vederea asigurării serviciilor de:
· mentenanță corectivă și de întreținere;
· mentenanță evolutivă (dezvoltare funcționalități noi ale sistemului).
Domeniul Tehnologia Informației și a Comunicațiilor este un domeniu foarte vast, cu specializări pe nișe, iar acoperirea de către experți a mai multor subdomenii este o excepție, nu o regulă.
După cum reiese din titlul Caietului de sarcini, Autoritatea contractantă solicită repararea erorilor zilnice, precum și dezvoltarea de noi funcționalități. De aceea, numărul necesar de experți a fost stabilit  atât în raport cu activitățile din cadrul mentenanței corective și de întreținere cât și cu cele aferente componentei de dezvoltare (mentenanță evolutivă).
Referitor la numărul de experți, s-a luat în calcul specializarea acestora, neputând cumula prin cerințe specializări din subdomenii total diferite.

	Nr. Crt.
	Categorie de profesii /
domeniu al specializării
	Număr de experți

	Experți principali (cheie) – 6 persoane
	

	1
	Coordonator echipa proiect
	1

	2
	Arhitect de sistem
	1

	3
	Analist cerințe
	1

	4
	Expert baze de date
	1

	5
	Expert GIS
	1

	6
	Expert dezvoltare software
	1

	Experți secundari (noncheie) – 6 persoane
	

	7
	Expert suport tehnic software
	2

	8
	Expert infrastructură
	1

	9
	Expert platforma de raportare
	1

	10
	Expert testare
	1

	11
	Analist securitate
	1



[bookmark: _Toc1659853]Numărul de zile/expert pe categorie

Pentru serviciile de mentenanță corectivă și de întreținere se va avea în vedere descrierea RENNS prezentată la punctul 3.4.1 Mentenanță corectivă și de întreținere

Pentru serviciile de mentenanță evolutivă (dezvoltare cerințe noi) plata în cadrul Contractului se efectuează la real prestat, conform devizului de calcul al prestației stabilit în baza tarifului zi/om din propunerea financiară și a unităților (cantităților) de prestare efectuate. 
Numărul de zile alocat componentei de mentenanță evolutivă pentru toată perioada de desfășurare a acordului-cadru este de maxim 1000 zile x om, cantitate stabilită conform estimării nevoilor de dezvoltare pe următorii patru ani.


Cerințe pentru experții principali (experți cheie)

Coordonator echipa proiect

	Responsabilități

	· coordonarea și managementul echipei de proiect;
· planificarea activităților echipei;
· managementul calității proiectului;
· stabilirea cerințelor de management integrat al proiectului;
· managementul proceselor;
· asigurarea managementului documentelor în vederea atingerii scopului proiectului;
· implementarea și menținerea unui sistem de management al calității, conform cu cerințele standardelor aplicabile și aprobate.

	Studii
	· superioare absolvite cu diplomă de licență sau echivalent

	Experiență profesională
	· specifică, de minim 3 ani în ocuparea unei poziții prin prisma căreia a avut responsabilități și sarcini de manager de proiect/coordonator al echipelor de proiect
· în cadrul unui contract  de suport tehnic/mentenanță/asistență tehnică pentru un sistem informatic cu un grad de complexitate similar.

	Cunoștințe
	· privind principii, tehnici și practici referitoare la gestiunea portofoliilor, respectiv privind managementul, din punct de vedere strategic, al proiectelor si programelor de schimbare, privind evaluarea investirii corecte în schimbare și a contribuției acesteia din urma la atingerea obiectivelor strategice ale unei instituții;
· privind gestionarea proceselor utilizând instrumente și principii ale unei metodologii recunoscute cu scopul de a contribui la soluționarea problemelor și la ameliorarea efectelor în cadrul organizației;
· privind conceptele, tehnicile, principiile de management de proiect standardizate.



Arhitect de sistem

	Responsabilități

	· proiectează soluții de arhitectura pentru sisteme informatice, respectând standardele definite la nivelul organizației;
· documentează și păstrează informații și/sau modele ale arhitecturii de sistem și ale structurilor de date. Se ocupă de actualizarea și modificarea acestor informații pe parcursul derulării activităților;
· elaborează, pe baza cerințelor funcționale primite de la Achizitor, specificațiile de arhitectură software și hardware necesare în vederea achiziționării produselor software/hardware, aplicațiilor informatice, serviciilor de consultanță, dezvoltare și implementare de aplicații informatice și a altor servicii asociate, cu caracter informatic; 
· participă la analiza detaliată a tuturor aspectelor sau propunerilor ce pot avea un impact semnificativ asupra sistemului informatic existent.

	Studii
	· superioare absolvite cu diplomă de licență sau echivalent

	Experiență profesională
	· în cadrul unui contract care să fi presupus servicii de suport tehnic/mentenanță/asistență tehnică pentru un sistem informatic integrat prin ocuparea unei poziții prin prisma căreia a avut responsabilități și sarcini similare celei pentru care este propus


	Cunoștințe
	· Proiectarea și dimensionarea sistemelor three-tier; 
· Standardul de arhitectură TOGAF sau similar;
· Utilizare standard ITIL sau similar;
· Proiectare și implementare sisteme bazate pe SOA.



Analist cerințe

	Responsabilități

	· utilizarea unei metodologii de analiza standardizata a proceselor de lucru, planificarea și monitorizarea lor în conformitate cu o metodologie de lucru recunoscută la nivel național/internațional;
· analiza cerințelor privind actualizarea sistemului informatic existent/modificarea funcționalităților existente;
· identificarea cerințelor de actualizare a proceselor de lucru existente și a fluxurilor noi;
· identificarea schimbărilor necesare pentru asigurarea funcționalității sistemului;
· definirea specificațiilor funcționale și elaborarea documentelor de analiza;
· analiza și interpretarea cerințelor;
· identificarea problemelor în rândul proceselor, inițierea de acțiuni de îmbunătățire a proceselor;
· propunerea de soluții pentru transpunerea proceselor de lucru în aplicațiile dezvoltate;
· utilizarea de limbaje grafice de modelare și reguli de creare a diagramelor de proces folosind astfel de limbaje.

	Studii
	· superioare absolvite cu diplomă de licență sau echivalent

	Experiență profesională
	· în cadrul unui contract  de suport tehnic/mentenanță/asistență tehnică pentru un sistem informatic integrat, prin ocuparea unei poziții prin prisma căreia a avut responsabilități și sarcini similare celei pentru care este propus

	Cunoștințe
	· privind analiza de business în contextul sistemelor informatice conform unei metodologii de lucru standardizate, a principalelor arii ale acestui domeniu precum stabilirea tehnicilor de analiză, identificarea, analiza și interpretarea cerințelor, identificarea necesităților de business în scopul de a determina soluția optimă de dezvoltare, de a crea legătura de comunicare între entitate, client, părțile interesate și echipa de proiect,  definirea procesului de management al cerințelor, verificarea și validarea cerințelor, identificarea problemelor din cadrul proceselor și inițierea acțiunilor în vederea îmbunătățirii acestora;
· privind o metodologie de management a serviciilor IT.



Expert baze de date

	Responsabilități

	· administrare, monitorizare și optimizare baze de date;
· stabilirea strategiei de backup pentru bazele de date;
· realizarea managementul performantelor bazelor de date, diagnosticarea potențialelor blocaje de performanta din cadrul bazelor de date si metode/soluții de optimizare a acestora;
· implementarea strategiei de securitate pentru bazele de date;
· analiza, planificarea și evaluarea infrastructurii specifice rolului;
· monitorizarea indicatorilor de performanță și capacitate a bazelor de date; 
· asigurarea suportului tehnic pentru dezvoltatori în vederea configurării și optimizării aplicațiilor dezvoltate;
· redactarea specificațiilor tehnice pe baza specificațiilor funcționale;
· testarea bazelor de date;
· rezolvare disfuncționalități (bug-uri);
· asigurare suport tehnic.

	Studii
	· superioare absolvite cu diplomă de licență sau echivalent

	Experiență profesională
	· în cadrul unui contract care să fi presupus servicii de suport tehnic/mentenanță/asistență tehnică/dezvoltare pentru un sistem informatic care să fi avut în componența lui Oracle Database Enterprise, Oracle RAC,  prin ocuparea unei poziții prin prisma căreia a avut responsabilități și sarcini celei pentru care este propus

	Cunoștințe
	· privind soluția/componenta tehnică utilizată de sistem, privind planificarea, realizarea arhitecturii si crearea si administrarea de baze de date, managementul instanțelor, managementul performantei bazelor de date, administrarea structurilor de stocare ale unei baze de date, definirea utilizatorilor și a nivelelor de acces la baza de date, aplicarea de proceduri de realizare copii de siguranța și recuperare date, asigurarea mentenanței unei baze de date;
· privind monitorizarea performantei bazelor de date, diagnosticarea si definirea blocajelor de performanță apărute în cadrul bazelor de date, privind un instrument/o soluție de optimizare baze de date.



Expert GIS

	Responsabilități

	· planificarea, instalarea, configurarea și administrarea platformei GIS folosite în cadrul sistemului;
· analiza log-urilor din sistem și identificarea potențialelor riscuri/probleme în cadrul acestuia;
· supervizarea instalării și configurării software de către echipa de implementare;
· suport pentru utilizatori pentru testarea funcțională;
· asigurarea suportul utilizatorilor cheie pentru testarea funcționala (la nivel software-ului de baza).

	Studii
	· superioare absolvite cu diplomă de licență sau echivalent

	Experiență profesională
	· în cadrul unui contract care a presupus proiectare, implementare, respectiv  servicii de mentenanță/ dezvoltare/ actualizare în cadrul  unui sistem informatic care a inclus și o componentă spațială ESRI ArcGIS for Server, prin ocuparea unei poziții prin prisma căreia a avut responsabilități și sarcini similare celei pentru care este propus

	Cunoștințe
	· privind planificarea / instalarea / configurarea / optimizarea / administrarea platformelor GIS, similare tehnologiilor/componentelor folosite în cadrul sistemului RENNS.



Expert dezvoltare software

	Responsabilități

	· dezvoltare de aplicații software, extindere și actualizare funcționalități în cadrul sistemului existent, pe baza documentelor de analiza, specificațiilor funcționale/tehnice;
· instalarea, configurarea si testarea aplicațiilor;
· testare unitara (interna);
· suport în activitățile de implementare;
· suport acordat utilizatorilor pentru testarea funcțională;
· rezolvare disfuncționalități (bug-uri);
· dezvoltare rapoarte identificate în cadrul actualizării, extinderii, modificării sistemului;
· asigurare suport tehnic.

	Studii
	· superioare absolvite cu diplomă de licență sau echivalent

	Experiență profesională
	· în cadrul unui contract care să fi presupus servicii de suport tehnic/mentenanță/asistență tehnică pentru un sistem informatic bazat pe tehnologii JAVA EE prin ocuparea unei poziții prin prisma căreia a avut responsabilități și sarcini similare celei pentru care este propus

	Cunoștințe
	· privind un limbaj de programare, similar tehnologiilor/componentelor folosite în cadrul sistemului RENNS





[bookmark: _Toc1659854]Cerințe pentru experții secundari (experți non-cheie)

Expert suport tehnic software

	Responsabilități

	· analiza log-urilor din sistem și identificarea potențialelor riscuri/probleme în cadrul acestuia;
· instalarea si configurarea noilor componente hardware și software;
· adăugarea, ștergerea sau actualizarea informațiilor privind conturile utilizatorilor;
· documentarea configurației și capacității sistemului, a manualului de „troubleshooting” și raportarea problemelor;
· monitorizarea serverelor, update-urilor de securitate, patch-urilor, realizarea politicii de backup si „disaster recovery”;
· administrarea conturilor utilizatorilor;

	Studii
	· superioare absolvite cu diplomă de licență sau echivalent

	Experiență profesională
	· în cadrul unui contract de suport tehnic/mentenanță/asistență tehnică pentru un sistem informatic integrat.

	Cunoștințe
	· privind acordarea suportului tehnic pentru baze de date/aplicații, similare tehnologiilor/componentelor folosite în cadrul sistemului RENNS



Expert infrastructură

	Responsabilități

	· planificarea, instalarea, configurarea și administrarea de soluții de salvare și restaurare a datelor, aplicarea metodelor de salvare (backup) a datelor, tehnologii de stocare si criptare a datelor si metodologiilor de automatizare a proceselor de salvare și restaurare a datelor;
· planificarea, instalarea, configurarea și administrarea de soluții de monitorizare pentru asigurarea disponibilității infrastructurii IT;
· instalarea, configurarea și gestionarea soluțiilor de virtualizare, incluzând managementul resurselor virtuale (servere virtuale, stocare virtuală), migrarea mașinilor virtuale, monitorizarea utilizării resurselor;
· implementarea și administrarea sistemului de operare folosit la platformele server pentru asigurarea infrastructurii de baza;
· supervizarea instalării și configurării software de către echipa de implementare;
· asigurarea suportul utilizatorilor cheie pentru testarea funcționala (la nivel software-ului de baza).

	Studii
	· superioare absolvite cu diplomă de licență sau echivalent

	Experiență profesională
	· minim 1 an, în cadrul unui contract care să fi presupus activități de proiectare, implementare sau management sisteme informatice care au inclus componente precum: VMware vSphere, RedHat Enterprise Linux, IBM WebSphere Application Server, WildFly, prin ocuparea unei poziții prin prisma căreia a avut responsabilități și sarcini similare celei pentru care este propus

	Cunoștințe
	· privind instalarea, configurarea și administrarea unei infrastructuri (fizice sau virtualizate) similare tehnologiilor/componentelor folosite în cadrul sistemului RENNS.



Expert platformă de raportare

	Responsabilități

	· configurarea/implementarea soluțiilor de raportare, respectiv metode și instrumente pentru extragerea, transformarea, încărcarea si analiza datelor, definirea modelelor depozitului de date (business, logic, dimensional si fizic);
· analiza, planificarea și evaluarea infrastructurii specifice rolului;
· monitorizarea indicatorilor de performanță și capacitate a platformei de raportare; 
· asigurarea suportului tehnic pentru dezvoltatori în vederea configurării și optimizării aplicațiilor dezvoltate;
· redactarea specificațiilor tehnice pe baza specificațiilor funcționale;
· testarea depozitelor de date;
· rezolvare disfuncționalități (bug-uri);
· asigurare suport tehnic.

	Studii
	· superioare absolvite cu diplomă de licență sau echivalent

	Experiență profesională
	· în cadrul unui contract care să fi presupus servicii de suport tehnic/mentenanță/asistență tehnică/dezvoltare pentru un sistem informatic care a inclus o componentă din categoria Business Intelligence Analytics, prin ocuparea unei poziții prin prisma căreia a avut responsabilități și sarcini similare celei pentru care este propus

	Cunoștințe
	· privind soluția/componenta tehnică utilizată de sistem, privind planificarea, realizarea arhitecturii si crearea si administrarea unui depozit de date, similar tehnologiilor/componentelor folosite în cadrul sistemului



Expert testare

	Responsabilități

	· asigurarea testării funcționalității sistemelor dezvoltate și implementate conform metodologiei de testare agreate cu Achizitorul;
· realizarea documentelor de analiză și specificații a scenariilor de test;
· suport acordat utilizatorilor pentru testarea funcțională;
· planificarea activităților de testare; 
· elaborarea planurilor, scenariilor și cazurilor de test;
· întocmirea și livrarea rapoartelor de testare;
· realizarea testelor de acceptanță specifice;
· coordonarea activităților de testare la nivelul echipei de testare a Prestatorului;
· asigurarea funcționarii corecte a sistemului din punct de vedere al respectării cerințelor, consistenței datelor, al constrângerilor de timp, al validărilor de date și al gestiunii erorilor.

	Studii
	· superioare absolvite cu diplomă de licență sau echivalent

	Experiență profesională
	· în cadrul unui contract de suport tehnic/mentenanță/asistență tehnică pentru un sistem informatic integrat. 

	Cunoștințe
	· privind analiza cerințelor, proiectarea „testcase”-urilor, dezvoltarea de tool-uri pentru automatizarea procesului de testare, aplicarea instrumentelor de testare, executarea de teste și interpretarea acestora in conformitate cu specificații de testare agreate



Analist securitate

	Responsabilități

	· analiza și evaluarea riscurilor de securitate ale sistemului;
· emiterea de recomandări pentru atingerea complianței sistemului informatic cu bunele practici din domeniu aplicabile (inclusiv adresarea diferențelor identificate).

	Studii
	· superioare absolvite cu diplomă de licență sau echivalent

	Experiență profesională
	· în cadrul unui contract de suport tehnic/mentenanță/asistență tehnică pentru un sistem informatic integrat. 

	Cunoștințe
	· privind metode si tehnici de audit de securitate, planificarea și implementarea auditului securității informațiilor



Experții non-cheie vor fi utilizați pe parcursul derulării contractelor subsecvente prin cooptarea lor de către echipa de experți cheie a Prestatorului. Astfel, pe parcursul implementării proiectului, cerințele solicitate mai sus experților non-cheie vor fi verificate la momentul implicării acestora in contractele subsecvente. 


[bookmark: _Toc1659856]Personalul administrativ și personalul suport pentru activitatea experților

Prestatorul va asigura personalul administrativ care este necesar pentru desfășurarea activității echipei sale. În plus, Prestatorul va asigura (după caz și dacă consideră necesar) pentru serviciile din contract, personal de suport pentru prestarea serviciilor.


Alte cerințe legate de personalul direct implicat în prestarea serviciilor

Ofertantul poate propune mai multe persoane, care cumulativ să acopere nivelul de cunoștințe de specialitate necesare unei poziții. Aceeași persoană poate fi propusă pentru mai multe activități, dacă persoana îndeplinește cerințele specifice.	

Pentru experții principali (experți cheie), se vor atașa la propunerea tehnică CV-urile acestora și documente suport care să ateste îndeplinirea cerințelor minime stabilite de autoritatea contractantă: copii ale diplomelor de studii din care să reiasă studiile absolvite,  diplome și/sau certificări (copii) care să ateste cunoștințele deținute emise de autorități publice competente cu recunoaștere generală sau de un organism autorizat, fișe de post, recomandări/certificate de bună execuție de la beneficiarii contractelor din care să reiasă obiectul contractului, poziția deținută de expert și activitățile în cadrul acestuia, orice alte documente similare din care să reiasă îndeplinirea cerințelor minime solicitate de autoritatea contractantă.

Documentele justificative menționate mai sus se vor prezenta și pentru demonstrarea cerințelor impuse experților non-cheie, cu mențiunea că aceste documente vor fi predate Achizitorului, pentru  verificare, în perioada de implementare a Acordului-cadru, cu cel puțin 10 zile înainte de momentul implicării experților non-cheie în activitățile proiectului. Experții non-cheie vor primi acceptul Achizitorului de a presta servicii în cadrul contractelor numai dacă îndeplinesc cerințele stabilite prin prezentul caiet de sarcini.
Contractantul are obligația de a asigura personalul adecvat (din punct de vedere al calificării educaționale și profesionale), cât și infrastructura/echipamentele necesare pentru efectuarea eficientă a tuturor activităților enumerate în Caietul de Sarcini și pentru realizarea obiectivelor Contractului din punct de vedere al termenelor, costurilor și nivelului calitativ solicitat.
Înlocuirea personalului de specialitate nominalizat pentru îndeplinirea contractului se realizează numai cu acceptul Autorității Contractante și nu trebuie să reprezinte o modificare substanțială, așa cum este aceasta definită în art. 221 din Legea 98/2016. Noul personal de specialitate nominalizat pentru îndeplinirea contractului trebuie să îndeplinească cel puțin criteriile de calificare prevăzute în cadrul documentației de atribuire, iar prestatorul trebuie să prezinte motive justificate pentru înlocuirea acestuia. În cazul în care expertul ce se dorește a fi înlocuit a constituit factor de evaluare în cadrul procesului de atribuire a contractului, noul expert propus trebuie să obțină cel puțin același punctaj ca personalul propus la momentul aplicării factorilor de evaluare.
Contractantul are obligația de a transmite pentru noul personal documentele solicitate prin documentația de atribuire fie în vederea demonstrării îndeplinirii criteriilor de calificare stabilite, fie în vederea calculării punctajului aferent factorilor de evaluare. 
Autoritatea Contractantă poate să solicite înlocuirea experților pe perioada derulării contractului, pe baza unei cereri scrise motivate și justificate, dacă consideră că un membru al personalului Prestatorului este ineficient sau nu își îndeplinește sarcinile la nivelul cerințelor stabilite. Înlocuirea experților se va face cu respectarea prevederilor din contract.
Contractantul trebuie să garanteze Autorității Contractante că “experții principali” și „experții secundari” pe care îi propune sunt disponibili pe toată perioada de implicare a acestora pentru realizarea activităților prevăzute și obținerea rezultatelor agreate prin intermediul Contractului. În situația în care experții propuși nu sunt angajați ai Ofertantului, se va prezenta dovada relației contractuale între expert și Contractantul și/sau se va completa și semnat de către titular o declarație de disponibilitate pentru toată perioada implicării acestora in contractele subsecvente ce se vor atribui în perioada de valabilitate a acordului-cadru. Declarațiile de disponibilitate și/sau dovada relației contractuale între  expert și Prestator se vor atașa la propunerea tehnică (în cazul experților principali) Pentru experții non cheie, dacă este cazul, declarațiile de disponibilitate se vor prezenta odată cu documentele pentru demonstrarea cerințelor impuse, in timpul implementării proiectului.
Înaintea încheierii unui contract subsecvent de servicii, ofertantul câștigător are obligația stabilirii raporturilor contractuale cu experții nominalizați în ofertă care nu sunt angajații săi și pentru care a prezentat declarații de disponibilitate (contracte individuale de muncă/colaborare).

. 


[bookmark: _Toc1659857]Infrastructura Prestatorului necesară pentru desfășurarea activităților Contractului

Prestatorul trebuie să se asigure că personalul care își desfășoară activitatea în cadrul Contractelor subsecvente, dispune de sprijinul material și de infrastructura necesară pentru a permite acestuia să se concentreze asupra realizării activităților ce îi revin în  cadrul Contractului.

[bookmark: _Toc1659858]Infrastructura și resursele disponibile la nivel de Autoritate Contractantă pentru îndeplinirea Contractului

Autoritatea Contractantă va pune la dispoziție următoarele componente ce vor fi utilizate în derularea Contractului:
· Platformă de raportare și monitorizare a incidentelor;
· Platformă de monitorizare a infrastructurii și sistemelor;
· Platformă de gestiune a versiunilor codului sursă;
· Platformă de automatizare a „deployment”-ului sistemului
Aceste platforme vor fi configurate/adaptate, în perioada de tranziție, în vederea îndeplinirii obligațiilor contractuale de o echipă mixtă stabilită de Prestator și Autoritatea Contractantă, de îndată, după semnarea primului contract subsecvent. 




[bookmark: _Toc1659859]Cadrul legal care guvernează relația dintre Autoritatea Contractantă și Prestator 


Prestatorul are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii.
Pe perioada realizării tuturor activităților din cadrul contractelor subsecvente, Prestatorul este responsabil pentru implementarea celor mai bune practici, în conformitate cu legislația și regulamentele existente la nivel național și la nivelul Uniunii Europene. Prestatorul va fi ținut deplin responsabil pentru subcontractanții săi în prestarea serviciilor prevăzute în Caietul de Sarcini, urmând să răspundă față de Autoritatea Contractantă, pentru orice nerespectare sau omisiune a respectării oricăror prevederi legale și normative aplicabile. Autoritatea Contractantă nu va fi ținută responsabilă pentru nerespectarea sau omisiunea respectării de către Prestator sau de către subcontractanții acestuia a oricărei prevederi legale sau a oricărui act normativ aplicabil precum și atât pentru prestarea serviciilor cât și pentru rezultatele generate de prestarea serviciilor.
În cazul în care intervin schimbări legislative, Prestatorul are obligația de a informa Autoritatea Contractantă cu privire la consecințele asupra activităților care fac obiectul Contractului și de a-și adapta activitatea în funcție de decizia Autorității Contractante în legătură cu schimbările legislative.
Prestatorul și subcontractanții propuși vor prezenta ca anexă la propunerea tehnică câte o declarație privind respectarea reglementarilor obligatorii din domeniul mediului, social, al relațiilor de munca si privind respectarea legislației de securitate si sănătate in munca.  
Informații suplimentare pot fi obținute de la instituțiile abilitate, respectiv:
- Ministerul Mediului, Apelor și Pădurilor, Bld. Libertății nr. 12, Sector 5, București, Romania, Tel. +40 21 408 9605, Fax: +40 21 408 9615, Adresa internet (URL): http://www.mmediu.ro.
- Ministerul Muncii si Protecției Sociale str. Dem.I.Dobrescu nr.2-4 sectorul 1, București, Romania, Tel. +40 213136267, Fax: +40 213136267, Adresa internet (URL): www.mmuncii.ro.
        Ofertantul si, daca este cazul, subcontractanții, au obligația de a prezenta anexat propunerii tehnice o declarație pe propria răspundere prin care se va certifica ca serviciile ce vor fi prestate nu încalcă dreptul de proprietate intelectuala (brevete, nume, mărci înregistrate, patente, licențe, desene, modele, etc.) aparținând unui terț.
Ofertanții si, daca este cazul, subcontractanții, au obligația de a prezenta o declarație pe proprie răspundere din care sa rezulte ca, pe perioada de implementare a contractelor subsecvente ce vor fi atribuite in baza acordului-cadru, vor respecta prevederile Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.  În cadrul acestei declarații, Ofertantul sau persoana imputernicită își asumă că toți experții care au depus CV în cadrul ofertei, au fost de acord cu prelucrarea datelor cu caracter personal.
La momentul semnării acordului-cadru, sau după caz, la momentul implicării în proiect, Prestatorul și echipa sa (experții cheie, experți non-cheie, și orice alte persoane care intră în contact cu datele sistemului supus mentenanței) vor semna fiecare un acord/declarație de confidențialitate asupra datelor cu care vor intra în contact pe perioada derulării acordului-cadru și vor respecta toate instrucțiunile privind utilizarea informațiilor confidențiale.






















[bookmark: _Toc1659860]Managementul/Gestionarea Contractului și activități de raportare în cadrul Contractului


[bookmark: _Toc1659861]Gestionarea relației dintre Prestator și Autoritatea Contractantă

În vederea gestionării relației dintre Prestator și Autoritatea Contractantă, în cadrul celei din urmă va fi desemnat un responsabil de contract.

[bookmark: _Toc1659862]Rapoartele/documentele solicitate de la Prestator

Livrabile pentru servicii de mentenanța corectivă și de întreținere

In termen de maxim 3 zile lucrătoare de la sfârșitul perioadei de prestație (care este trimestrul sau luna, în cazul contractelor subsecvente încheiate pentru o perioadă mai mică de trei luni), Prestatorul va transmite responsabilului de contract al Achizitorului Raportul de prestație trimestrial sau lunar, după caz, în care va consemna atât detaliat, cât și sintetic următoarele:
· Lista sesizărilor transmise de Achizitor, clasificate pe tipologii, severități, modalitatea de soluționare, timpul de soluționare;
· Lista sesizărilor soluționate cu întârziere cu precizarea duratei întârzierii în ore;
· Inventarul defectelor identificate și fixate, cu detalierea respectivului defect și a modului de fixare;
· Lista scripturilor de corecție rulate în intervalul de raportare, cu precizarea detaliata a corecțiilor efectuate;
· Lista versiunilor dezvoltate și lansate în producție în intervalul de raportare, însoțite de detalii relevante asupra:
· schimbărilor; 
· defectelor fixate;
· rezultatul rapoartelor de testare internă;
· Rapoarte de incident, însoțite de analiza cauzelor și recomandări privind acțiunile necesare reducerii riscului de recidivă;
· Raport de monitorizare a principalilor parametrii funcționali.

În ultimul trimestru al anului cuprins în perioada de derulare a unui contract subsecvent Prestatorul va cuprinde în Raportul de prestație și Raportul de testare al securității prevăzut la pct. 3.4.1. Raportul de testare a securității se va întocmi și preda și la finalul ultimului contract subsecvent atribuit în cadrul acordului-cadru.
Forma și structura acestor liste și rapoarte va fi stabilită și adoptată de reprezentanții celor doua părți, imediat după semnarea primului contract subsecvent, în perioada de tranziție.


Livrabile pentru serviciile de mentenanță evolutivă

In maxim 3 zile de la finalizarea fiecărei etape, Prestatorul va transmite documentele ce atestă finalizarea respectivei etape, însoțite de livrabilele aferente, după caz.
Forma și structura acestor liste și rapoarte va fi stabilită și adoptată de reprezentanții celor doua părți, imediat după semnarea primului contract subsecvent, în perioada de tranziție.




· Analiză

In cadrul acestei etape, prestatorul elaborează raportul de analiză a cerințelor și funcționalităților, în urma ședințelor de analiză comune, ale reprezentanților desemnați ai prestatorului și beneficiarului, care consolidează și detaliază:
· cerințele beneficiarului;
· aspectele și soluțiile tehnice de implementare;
· scenariile de utilizare;
· planul de testare.
Etapa are ca finalitate livrabilul de tip document denumit “Raport de Analiză și Proiectare”. 
Raportul de analiza și proiectare, adoptat de reprezentanții celor doua părți, în cazul în care nu este prevăzut altfel, va fi supus procesului de acceptanță.

· Dezvoltare si testare

In urma acestei etape, Prestatorul va livra către entitatea achizitoare următoarele:
· Codul sursă aferent dezvoltărilor finalizate;
· Manualele de utilizare, instalare și configurare;
· Planul de testare;
· Raport de testare internă.

· Testare pentru acceptanță

Livrabilele de tip software, vor fi testate de echipele de testare constituite de Autoritatea contractantă, prin parcurgerea scenariilor de testare stabilite în planul de testare. Etapa se finalizează cu Raportul de testare pentru acceptanță, document care stă la baza emiterii certificatului de acceptanță. Testarea livrabilelor de tip software realizate în cadrul serviciilor de mentenanță evolutivă se va face pe mediul de test al Autorității contractante.



[bookmark: _Toc1659863]Acceptarea rezultatelor parțiale și finale în cadrul Contractului

Serviciile prestate sunt considerate acceptate și pot fi plătite doar dacă pentru acestea, Autoritatea contractantă a emis un certificat de acceptanță. Certificatul de acceptanta va fi emis de o comisie numită prin ordin al directorului general al Autorității contractante, în termen de maxim:
· 5 zile lucrătoare, pentru serviciile de mentenanță corectivă și de întreținere
· 15 zile lucrătoare, pentru serviciile mentenanță evolutivă
Termenul se calculează de la data primirii documentelor prevăzute, în funcție de tipul de livrabil. 
Comisia de acceptanță se pronunță pe baza documentelor primite, dar poate solicita responsabilului de contract din partea Autorității Contractante și alte documente, din care să rezulte modul și gradul de îndeplinire a prevederilor contractului.

Acceptanța serviciilor de mentenanță corectivă și de întreținere

Raportul de prestație, menționat la pct. 10.2.1, împreună cu anexele sale, va fi transmis comisiei de acceptanță de către responsabilul de contract, după ce raportul a fost în prealabil verificat și adoptat de echipele tehnice ale Autorității Contractante într-un termen cuprins între 5 și 30 de zile, în funcție de complexitatea raportului. Comisia de acceptanță va verifica livrabilul în termen de maximum 10 zile lucrătoare. 
În cazul constatării unor neconformități, responsabilul de contract al Autorității contractante va solicita Prestatorului, printr-o notificare scrisă, remedierea acestora. Prestatorul va transmite, în termenul precizat în notificare (nu mai mult de 20 de zile), o nouă versiune revizuită a Raportului de prestație.
Comisia de acceptanță va verifica Raportul de prestație revizuit in termen de maximum 10 zile lucrătoare, iar în cazul în care se constată din nou neconformități, serviciile se consideră întârziate și se aplică penalități conform clauzelor contractuale.

Acceptanța serviciilor de mentenanță evolutivă

Comisia de acceptantă va emite certificatul de acceptanta pentru fiecare livrabil de tip software dezvoltat, care poate include una sau mai multe funcționalități, în termen de 30 zile lucrătoare, după parcurgerea etapelor de analiza a cerințelor, dezvoltare și testare de către echipele de testare într-un termen cuprins între 10 și 60 de zile, în funcție de complexitatea livrabilelor. În cazul în care dezvoltarea solicitată de Autoritatea contractantă necesită un termen mai mare de testare, termenul de 60 de zile se poate prelungi cu acordul celor două părți.
În cazul constatării unor neconformități, responsabilul de contract al Autorității contractante va solicita Prestatorului, printr-o notificare scrisă, remedierea acestora. Prestatorul va transmite, în termenul precizat în notificare (nu mai mult de 20 de zile), o nouă versiune revizuită a raportului/rapoartelor pentru care s-a cerut revizuirea.
Comisia de acceptanță va verifica documentele revizuite in termen de maximum 10 zile lucrătoare, iar în cazul în care se constată din nou neconformități, serviciile se consideră neconforme și se aplică penalități conform clauzelor contractuale.

[bookmark: _Toc1659864]Finalizarea serviciilor în cadrul Contractului

Autoritatea Contractantă va considera serviciile din cadrul Contractului finalizate în momentul în care:
a) toate cerințele cuprinse în Caietul de Sarcini au fost îndeplinite;
b) toate obligațiile contractuale au fost îndeplinite;
c) rezultatele au fost acceptate de Autoritatea Contractantă, pe baza cerințelor de la pct. 10.2 si 10.3.

[bookmark: _Toc1659865]Monitorizarea realizării activităților și a rezultatelor pe perioada derulării Contractului

În vederea monitorizării realizării activităților și a rezultatelor pe perioada derulării Contractelor, responsabilul de contract din partea ANCPI va convoca lunar, sau ori de câte ori este necesar, întâlniri/ședințe de lucru cu coordonatorul echipei de proiect din partea Prestatorului. Aceste întâlniri/ședințe de lucru pot fi stabilite/planificate într-un termen scurt, ceea ce înseamnă că trebuie să existe disponibilitatea Contractantului de a da curs acestor invitații în termen de maxim 3 (trei) zile lucrătoare de la înștiințare.

Evaluarea performanței Contractantului

Modalitatea de măsurare a succesului este reprezentată de următorii factori:
· Nivelul de „downtime” a sistemului (numărul/durata întreruperilor în funcționare);
· Încadrarea în timpii normați de intervenție și soluționare a sesizărilor semnalate;
· Nivelul calității și viteza de implementare a schimbărilor solicitate.

La finalizarea contractelor subsecvente, Achizitorul va emite un document constatator în conformitate cu prevederile legale în vigoare în materie de achiziții publice.


Efectuarea plăților în cadrul Contractului

Plata serviciilor de mentenanță corectivă și de întreținere se va face trimestrial sau lunar, în cazul contractelor subsecvente încheiate pe o perioadă mai mică de 3 luni, prin OP, în contul de trezorerie al Prestatorului, în termen de 30 de zile de la data înregistrării facturii emisă de Prestator la sediul Achizitorului. Prestatorul va emite factura după emiterea de către Autoritatea contractantă, prin reprezentanții desemnați în acest sens, a certificatului de acceptanță.
Plata serviciilor de mentenanță evolutivă se va face la real prestat prin OP, în contul de trezorerie al Prestatorului, în termen de 30 de zile de la data înregistrării facturii electronice emisă de Prestator la sediul Achizitorului. Prestatorul va emite factura după emiterea de către Autoritatea contractantă, prin reprezentanții desemnați în acest sens, a certificatului de acceptanță.


Penalități pentru întârzieri în prestarea serviciilor

Depășirea termenelor limita de intervenție stabilite, se penalizează cu un punct de penalitate pentru fiecare oră de întârziere. Fracțiunile de ora se rotunjesc la o ora. Un punct de penalitate reprezintă un cuantum financiar 0.02 % din valoarea, fără TVA, aferentă perioadei de raportare. Pentru neîndeplinirea celorlalte obligații contractuale sau alte întârzieri în îndeplinirea serviciilor, Prestatorul va Plăti ca penalitate un procent de 0,05%/ pe zi intarziere din valoarea, fără TVA, aferentă serviciului neprestat/intarziat.
Penalitățile se deduc din facturile aferente perioadei de raportare, pe baza raportului de prestație, fără a depăși valoarea totala aferenta perioadei de raportare. 
În cazul în care se înregistrează penalități mai mari de 10% din valoarea aferentă unei perioade de raportare, în două intervale de raportare consecutive, autoritatea contractanta poate rezilia unilateral contractul.
În cazul în care se înregistrează penalități mai mari de 30% din valoarea aferentă unei perioade de raportare, autoritatea contractanta poate rezilia unilateral contractul.


 Criteriul de atribuire


În cadrul acestei proceduri de achiziție – licitație deschisă, criteriul de atribuire „cel mai bun raport calitate-preț” este criteriul care răspunde în mod echitabil necesității Autorității Contractante, asigurându-se în același timp utilizarea resurselor financiare în condiții de eficiență economică.
Factorii de evaluare utilizați pentru aplicarea criteriului cel mai bun raport calitate-preț sunt:

	
	Factori de evaluare
	Pondere
	Punctaj maxim

	
	1. Prețul ofertei (fără TVA)
	70 %
	70 p

	
	2. Experienţa experţilor-cheie, concretizată în numărul de contracte similare în care respectivii experţi au îndeplinit acelaşi tip de activităţi ca cele pe care urmează să le îndeplinească în viitorul contract
	30 %
	30 p

	
	TOTAL
	100%
	100 p




Ponderea pentru fiecare factor în parte a fost stabilită astfel luând în considerare:
· tipul serviciilor ce urmează a fi achiziționate;
· asigurarea utilizării eficiente a fondurilor publice;
· asigurarea unui bun raport calitate-preț;
Punctajul final al ofertei va fi stabilit prin calcularea sumei punctajelor aferente fiecărui factor de evaluare, calculate conform algoritmului de calcul:

P = Pp of + Pexp.c
Unde:
P - punctaj total
Pp of - punctajul aferent factorului „Prețul ofertei”
Pexp.c - punctajul aferent factorului „Experiență experți cheie”

Oferta cu punctajul cel mai mare va fi considerată oferta câștigătoare.


Departajarea ofertelor

În conformitate cu prevederile art. 139 alin (3) din HG 395/2016 cu modificările si completările ulterioare, în cazul în care două sau mai multe oferte sunt clasate pe primul loc, cu punctaje egale, departajarea se va face având în vedere punctajul obținut la factorii de evaluare în ordinea descrescătoare a ponderilor acestora. În situația în care egalitatea se menține, autoritatea contractantă are dreptul să solicite noi propuneri financiare, și oferta câștigătoare va fi desemnată cea cu propunerea financiară cea mai mică.  

Algoritm de calcul pentru factorul de evaluare „Prețul ofertei”

Factorul de evaluare „Prețul ofertei” are o valoare de 70 puncte și o pondere de 70% în totalul criteriului de atribuire. 
Prețurile ofertate sunt ierarhizate în funcție de nivelul acestora, cel mai mic preț obținând cel mai mare punctaj. Celelalte prețuri ofertate obțin punctaje prin raportare cu cel mai mic preț.
Punctajul individual se va acorda după cum urmează:
· pentru oferta admisibilă cu prețul cel mai scăzut 70 puncte;
· pentru restul ofertelor admisibile, punctele se vor calcula utilizând următoarea formulă:

Pp of(n) = Prețmin / Preț(n) x 70

Pp of(n) - punctajul obținut de către oferta admisibilă aflată sub evaluare
Prețmin - cel mai scăzut dintre prețurile ofertelor admisibile
Preț(n) - prețul ofertei admisibile aflată sub evaluare

Algoritm de calcul pentru factorul de evaluare „Experiența experților cheie”

Factorul de evaluare „Experiența experților cheie” se concretizează prin numărul de contracte similare în care respectivii experți, prin ocuparea unei poziții similare celei solicitate de autoritatea contractantă, au îndeplinit același tip de activități sau similare celor pe care urmează sa le îndeplinească în viitorul contract. Acest factor de evaluare are o valoare de 30 puncte și o pondere de 30% în totalul criteriului de atribuire. 
Contractul similar/ expert principal este detaliat la pct. 8.2, rubrica „Experiență profesională”, din prezentul Caiet de sarcini

Punctajul aferent experienţei experţilor-cheie se va acorda pentru fiecare în parte, astfel: 
	Coordonator echipa proiect

Contract similar pentru coordonator echipa proiect:  contract  in care a detinut rolul de manager de proiect/coordonator al echipelor de proiect

	· pentru experiența constând în implicarea în calitate de coordonator de proiect între 2 și 3 contracte similare  a persoanei propuse se acordă 3 p;
· pentru experiența constând în implicarea în calitate de coordonator de proiect între  4 și 5 contracte similare  a persoanei propuse, se acordă 5 p

	Arhitect de sistem

Contract similar pentru arhitect de sistem : contract de servicii de suport tehnic/ mentenanță/ asistență tehnică pentru un sistem informatic integrat prin ocuparea unei poziții prin prisma căreia a avut responsabilități și sarcini similare celei pentru care este propus. 


	· pentru experiența constând în implicarea în calitate de Arhitect de sistem între 2 și 3 contracte similare a persoanei propuse se acordă 3 p;
· pentru experiența constând în implicarea în calitate de arhitect de sistem între 4 și 5 contracte similare a persoanei propuse, se acordă 5 p

	Analist cerințe

Contract similar pentru analist cerinte : contract de servicii de suport tehnic/mentenanță /asistență tehnică pentru un sistem informatic integrat prin ocuparea unei poziții prin prisma căreia a avut responsabilități și sarcini similare celei pentru care este propus. 

	· pentru experiența constând în implicarea în calitate de analist cerinte între 2 și 3 contracte similare  a persoanei propuse se acordă 3 p;
· pentru experiența constând în implicarea în calitate de analist cerinte între 4 și 5 contracte similare a persoanei propuse, se acordă 5 p

	Expert baze de date

Contract similar pentru expert baze de date : contract care să fi presupus servicii de suport tehnic/ mentenanță/asistență tehnică/ dezvoltare pentru un sistem informatic care să fi avut în componența lui Oracle Database Enterprise, Oracle RAC,  prin ocuparea unei poziții prin prisma căreia a avut responsabilități și sarcini celei pentru care este propus 

	· pentru experiența constând în implicarea în calitate de expert baze de date între 2 și 3 contracte similare a persoanei propuse se acordă 3 p;
· pentru experiența constând în implicarea în calitate de expert baze de date între 4 și 5 contracte similare a persoanei propuse, se acordă 5 p

	Expert GIS

Contract similar pentru expert GIS : contract care a presupus proiectare, implementare, respectiv  servicii de mentenanță/ dezvoltare/ actualizare în cadrul  unui sistem informatic care a inclus și o componentă spațială ESRI ArcGIS for Server, prin ocuparea unei poziții prin prisma căreia a avut responsabilități și sarcini similare celei pentru care este propus

	· pentru experiența constând în implicarea în calitate de expert GIS de date între 2 și 3 contracte similare a persoanei propuse se acordă 3 p;
· pentru experiența constând în implicarea în calitate de expert GIS de date între 4 și 5 contracte similare  a persoanei propuse, se acordă 5 p

	Expert dezvoltare software

 Contract similar pentru expert dezvoltare software: contract 	 care să fi presupus servicii de suport tehnic/mentenanță/asistență tehnică pentru un sistem informatic bazat pe tehnologii JAVA EE prin ocuparea unei poziții prin prisma căreia a avut responsabilități și sarcini similare celei pentru care este propus
	· pentru experiența constând în implicarea în calitate de expert dezvoltare software între 2 și 3 contracte similare  a persoanei propuse se acordă 3 p;
· pentru experiența constând în implicarea în calitate de expert dezvoltare software între 4 și 5 contracte similare a persoanei propuse, se acordă 5 p




    Suma punctajelor maxime alocate experților principali trebuie să fie egală cu 30, respectiv cu punctajul alocat factorului de evaluare "Experiența experților principali".  

Pexp.c= Pcoord echipa proiect+ Parhitect sist + P analist cerinte +  Pexp baze date + Pexp GIS + Pexpt dezvoltare software 


Pentru fiecare expert cheie a cărui experiență profesională se utilizează ca factor de evaluare în cadrul criteriului de atribuire, Ofertantul va atașa la propunerea tehnică lista contractelor în care expertul respectiv deține experiență, după modelul de mai jos:

	Numele si prenume expert
	Numărul de înregistrare și obiectul contractului în care a fost implicat expertul
	Poziția deținută de expert în cadrul contractului
	Activitățile desfășurate de expert în cadrul contractului

	
	
	
	

	
	
	
	

	
	
	
	

	
	
	
	

	
	
	
	



Experiența experților constând în prezentarea a mai mult de 5 contracte - va primi punctajul maxim de 5 p. 
Experiența experților constând în prezentarea unui singur contract nu va fi punctată, deoarece reprezintă cerința minimă. 


Liviu STOICA
Director Direcția Informatică




Eduard GHERGHE
Șef Serviciu Infrastructură





Rinu TRUȘCĂ
Șef Serviciu Dezvoltare și Suport

